ΜΙΤ: Πρόγνωση καρδιακής ανεπάρκειας μέσω μηχανικής μάθησης | Μονάδα Καινοτομίας Επιχειρηματικότητας\nΑρχική / ΜΙΤ: Πρόγνωση καρδιακής ανεπάρκειας μέσω μηχανικής μάθησης\nΟκτ 06, 2020 18:31\nΕρευνητές από το εργαστήριο Επιστήμης Υπολογιστών και Τεχνητής Νοημοσύνης του MIT (CSAIL) ανέπτυξαν μοντέλο μηχανικής μάθησης (machine learning) που μπορεί να εξετάσει μια ακτινογραφία και να ποσοτικοποιήσει τη σοβαρότητα της υπερβολικής παρουσίας υγρού στους πνεύμονες των ασθενών.\nΤο υπερβολικό υγρό στους πνεύμονες, γνωστό ως πνευμονικό οίδημα, είναι ένα τυπικό πρώιμο σύμπτωμα καρδιακής ανεπάρκειας και το ακριβές επίπεδο του υγρού αυτού σε έναν ασθενή υπαγορεύει την θεραπεία που συνιστά ο γιατρός.\nΤο σύστημα μηχανικής μάθησης «εκπαιδεύτηκε» σε πάνω από 300.000 ακτινογραφίες, και σε σχετικά κείμενα αναφορών από ακτινολόγους. Στη συνέχεια τα ποσοτικοποίησε σε μια κλίμακα τεσσάρων βαθμίδων– από το 0 (υγιές) ως το 3 (πολύ κακή κατάσταση). Το σύστημα βρήκε το σωστό επίπεδο πάνω από τις μισές φορές, ενώ βρήκε σωστά τις περιπτώσεις επιπέδου 3 στο 90% των περιπτώσεων. Μάλιστα, αποτέλεσε ευχάριστη έκπληξη το ότι το σύστημα σημείωσε επιτυχία χρησιμοποιώντας αυτές τις αναφορές, οι περισσότερες εκ των οποίων δεν είχαν ενδείξεις που να εξηγούν το ακριβές επίπεδο σοβαρότητας του οιδήματος.\nΟι ερευνητές βοήθησαν το σύστημα να ερμηνεύσει το κείμενο των αναφορών, που μπορεί να ήταν εξαιρετικά σύντομο σε κάποιες περιπτώσεις. Παράλληλα, ανέπτυξαν ένα σύνολο γλωσσικών κανόνων και υποκαταστάσεων για να διασφαλίσουν ότι τα δεδομένα θα μπορούν να αναλυθούν σωστά σε όλες τις αναφορές.\n«Το μοντέλο μας μπορεί να μετατρέπει τόσο εικόνες όσο και κείμενο σε συμπαγείς αριθμητικές αναπαραστάσεις από τις οποίες μπορεί να εξαχθεί μια ερμηνεία», δήλωσε η φοιτήτρια της Διδακτορικής Γκίτικα Τσαουχάν. «Το εκπαιδεύσαμε να ελαχιστοποιεί τη διαφορά μεταξύ των αναπαραστάσεων των ακτινογραφιών και του κειμένου των ακτινολογικών αναφορών, χρησιμοποιώντας αυτές τις αναφορές για να βελτιώσει την ερμηνεία της εικόνας».\nΕπιπλέον, το σύστημα «εξηγεί» αυτά που κάνει, δείχνοντας ποια τμήματα και σημεία των αναφορών και ακτινογραφιών αντιστοιχούν στο μοντέλο πρόγνωσης. Οι ερευνητές ελπίζουν πως στο μέλλον αντίστοιχες έρευνες στον τομέα αυτό θα παρέχουν ακόμα πιο ακριβείς συσχετισμούς κειμένου- εικόνας, έτσι ώστε να δημιουργηθεί μια μεγάλη βάση δεδομένων.\nΗ ομάδα σχεδιάζει ήδη να ενσωματώσει το σύστημα στο Beth Israel Deaconess Medical Center αυτό το φθινόπωρο.


Φοβία και άγχος… - katoikidio blogkatoikidio blog\nΑρχική » Συμβουλές Ειδικών » Φοβία και άγχος…\nΑπό MAYA KALIORAKI+ 12 Ιουνίου 2017 In Συμβουλές Ειδικών, Κατοικίδιο & Παιδί, Άρθρα για Σκύλους Με Κανένα σχόλιο\nΓράφει η Marilyn Peters, Bsc, Msc, BSc Biological Sciences\nΓίνεται ή γεννιέται ένας σκύλος φοβικός;\nΓίνονται πολλές γενετικές έρευνες σε μεγάλα κέντρα ανά τον κόσμο για να απαντηθεί αυτή η ερώτηση. Η πλειοψηφία των αποτελεσμάτων δείχνουν ότι όχι μόνο υπάρχει γενετική βάση, δηλαδή ότι μπορεί να γεννηθεί ένα ζώο με ευαισθησία για ανάπτυξη διαφόρων ειδών φοβίας, αλλά ότι υπάρχει και συσχέτιση μεταξύ συγκεκριμένων φόβων, όπως αυτή της κροτοφοβίας και άλλες αγχώδεις προβληματικές συμπεριφορές. Αν ένας σκύλος αναπτύξει κροτοφοβία, για παράδειγμα, οι πιθανότητες είναι ότι θα εμφανίσει και άγχος του αποχωρισμού και φοβία των αστραπών. Η αλληλεπίδραση αυτή, λοιπόν, είναι άλλη μια ένδειξη ότι μπορεί να υπάρχει μια πιο πολύπλοκη γενική γενετική βάση για τη φοβία, διότι δείχνει μια δυσλειτουργική νευροχημική κατάσταση. Βέβαια δεν είναι πάντα έτσι. Ας ξεκινήσουμε, λοιπόν, από την αρχή:\nΗ γλώσσα του σώματος. Πώς μας δείχνει ο σκύλος μας ότι φοβάται;\nΣε γενικές γραμμές, όταν φοβάται ένας σκύλος, το πρώτο που θα κάνει είναι να προσπαθήσει να δείξει μικρότερος από ότι είναι και όσο κλιμακώνεται ο φόβος θα προσπαθήσει και να κρυφτεί. Θα μαζέψει, λοιπόν, το σώμα του καμπουριάζοντας την πλάτη του και θα το χαμηλώσει προς το έδαφος. Έπειτα θα τραβήξει τα αυτιά και τα χείλη του πίσω και θα βάλει την ουρά κάτω από τα σκέλη. Τα μάτια του θα είναι ανοιχτά και στρογγυλεμένα.\nΝα σημειώσουμε εδώ πως υπάρχουν βαθμίδες κλιμάκωσης του φόβου όπου κλιμακώνονται και τα διάφορα μηνύματα που εκπέμπει ο σκύλος. Σε περίπτωση τρόμου θα υπάρξει επιπλέον και τρέμουλο, λαχάνιασμα, ασυγκράτητη ούρηση, αφόδευση και εκκένωση των πρωκτικών αδένων.\nΣημαντική διευκρίνηση μεταξύ φόβου και φοβίας:\nΗ φυσική φοβική αντίδραση, σε αντίθεσή με τη φοβία (μια υπερβολική φοβική αντίδραση) είναι άκρως σημαντική στη φύση για την επιβίωση ενός ζώου μιας και θα δώσει την ευκαιρία στο ζώο να βγάλει τη σωστή απόφαση “μάχης ή φυγής” (fight or flight response) από τον κίνδυνο. Στο σώμα του ζώου συμβαίνουν πολλά πράγματα τα οποία έχουν νευροχημική βάση και τα οποία είναι αόρατα σε εμάς αλλά καθοριστικά για την υλοποίηση της περαιτέρω αμυντικής συμπεριφοράς τους, όπως η παραγωγή ορμονών σαν την αδρεναλίνη και τη σεροτονίνη. Δεν είναι μόνο, λοιπόν, τα εμφανή σημάδια που βλέπουμε, όταν το ζώο μας φοβάται. Είναι μια πολύπλοκη σωματική αντίδραση η οποία συμπεριλαμβάνει διάφορα μέρη του εγκεφάλου.\nΌταν ένας σκύλος, λοιπόν, αισθανθεί στιγμιαίο φόβο, για παράδειγμα, όταν του επιτεθεί ένας άνθρωπος, ζώο η ακόμα και στο άκουσμα μεγάλου ξαφνικού θορύβου ή κεραυνού θεωρείται φυσιολογική σωματική αντίδραση και δεν είναι λόγος ανησυχίας ή άξιο περαιτέρω προσοχής. Το πρόβλημα προκύπτει όμως, όταν θα εμφανίσει μια υπερβολική φοβική αντίδραση στην εμφάνιση ενός καλοπροαίρετου ανθρώπου ή σκύλου ή όταν θα περάσει ένα μεγάλο όχημα από κοντά του. Αυτή είναι φοβία. Οι φοβίες είναι υπερβολικές, ανεξέλεγκτες, γενικευμένες φοβικές αντιδράσεις οι οποίες δεν αρμόζουν ανάλογα με το ερέθισμα που τις προκαλεί. Πολλές φοβίες έχουν αποδειχθεί αποτέλεσμα δυσλειτουργίας της παραπάνω φυσιολογικής φοβικής αντίδρασης.\nΓενικά αίτια φοβικής συμπεριφοράς πέρα από τη γενετική βάση. Γιατί μπορεί να αναπτύξει φοβία ο σκύλος μας;\nΠέρα από τη γενετική βάση υπάρχουν κι άλλα αίτια της φοβίας.\n1) Τραυματικές εμπειρίες ειδικά σε μικρή ηλικία:\nΥπάρχουν συγκεκριμένα στάδια ανάπτυξης όπου, αν ένα κουτάβι φοβηθεί, υπάρχουν μεγαλύτερες πιθανότητες να αποτυπωθεί η φοβία προς το ερέθισμα που το φόβισε την πρώτη φορά.\n•3 εβδομάδων – 4 μηνών\n•6 μηνών – 14 μηνών\n2) Έλλειψη σωστής κοινωνικοποίησης σε μικρή ηλικία:\nΑν ένα κουτάβι δεν έχει έρθει σε θετική επαφή με πολλών ειδών ερεθίσματα του ανθρώπινου κόσμου πχ κίνηση, ανθρώπους διαφόρων ηλικιών, άλλα σκυλιά, παιδιά, θορύβους κτλ., τότε μπορεί αργότερα να αναπτύξει φοβία για κάποια ή και για όλα από αυτά.\n3) Συσχετιστική εκμάθηση (associative learning):\nΓια παράδειγμα, να συσχετίσει ο σκύλος το φόβο του με το ερέθισμα που το προκάλεσε και να μάθει να αντιδρά με αυτόν τον τρόπο, όποτε εμφανιστεί το ερέθισμα πχ τσακωμός με συγκεκριμένου χρώματος σκυλί πχ. μαύρο, μπορεί μελλοντικά να οδηγήσει σε φοβική αντίδραση μόνο και μόνο στην οπτική επαφή με μαύρο σκυλί.\n4) Η μετάδοση φόβου μεταξύ του κηδεμόνα και του σκύλου:\nΔεν πρέπει να ξεχάσουμε τη σύνδεσή μας με τον σκύλο μας. Ένας δεσμός τόσο δυνατός συνεπώς και μια σύνδεση τόσο καθαρή μεταξύ μας που μπορεί ένας σκύλος να φοβηθεί απλά και μόνο, επειδή δυσανασχετεί ή φοβάται ο άνθρωπός του. Αυτό σημαίνει πως πρέπει πάντα να έχουμε επίγνωση των συναισθημάτων μας παρουσία του σκύλου μας και να φροντίσουμε να αναγνωρίσουμε και να αντιμετωπίσουμε και εμείς τις φοβίες μας.\n5) Η αντίδραση και η αντιμετώπιση του ιδιοκτήτη, όταν το ζώο εμφανίζει τη φοβία του:\nΌταν θα φοβηθεί ο σκύλος μας, πρέπει να φροντίσουμε να μη συμβάλουμε και μεις ασυναίσθητα στον φόβο του. Για να μπορέσει να αντλήσει δύναμη από εμάς πρέπει να προβάλλουμε πάντα αυτοπεποίθηση και να μη δείχνουμε υπερβολική προσοχή τη στιγμή εκείνη, ώστε να μη συσχετίσει τη φοβική αντίδραση του με την αυξημένη προσοχή μας. Είμαστε πάντα κοντά του με σιγουριά χωρίς να τον τροφοδοτούμε όμως συναισθηματικά.\nΝαι, μπορεί να γεννηθεί ένας σκύλος με προδιάθεση για ανάπτυξη φόβων ΑΛΛΑ το πώς θα εξελιχθεί η προδιάθεση στη ζωή του και το πώς θα το χειριστούμε είναι καθοριστικά για την εξέλιξη ή και την αντιμετώπιση του προβλήματος. Συμβουλευτείτε έναν ειδικό για να σας καθοδηγήσει σωστά.


Σαν σήμερα: Ο έρωτας, η απόπειρα ληστείας, η αυτοκτονία και το «You'll Never Walk Alone» | Sportday Αθλητικές Ειδήσεις\nΗ ώρα «You'll Never Walk Alone»\nΤο τραγούδι You Will Never Walk Alone ακούγεται στη δεύτερη πράξη του μιούζικαλ. Η Nettie Fowler, εξαδέρφη της πρωταγωνίστριας Julie Jordan, τραγουδά το «You'll Never Walk Alone» για να παρηγορήσει και να ενθαρρύνει την Julie όταν ο σύζυγός της, Billy Bigelow, ο πρωταγωνιστής, αυτομαχαιρώνεται προσπαθώντας να το σκάσει μετά την από απόπειρα ληστείας. Η Τζούλι βλέπει τον θανάσιμα τραυματισμένο Μπίλι. Ορμάει κοντά του και εκείνος πεθαίνει αφού της λέει τελευταία του λόγια.\nΤο τραγούδι επαναλαμβάνεται στην τελική σκηνή για να ενθαρρύνει μια τάξη αποφοίτησης της οποίας μέλος είναι η Louise, κόρη του Billy και της Julie. Ο αόρατος πλέον Billy, έχει την ευκαιρία να επιστρέψει στη Γη για μια μέρα για να λυτρωθεί. Παρακολουθεί την τελετή και είναι σε θέση να παρακινήσει σιωπηλά τη Louise και την Julie να συμμετάσχουν στο τραγούδι.\n«Φεύγει» ο Μαξ Μόσλεϊ\n2021: Σε ηλικία 81 ετών «φεύγει» από τη ζωή ο άλλοτε «ισχυρός άνδρας» της Formula 1, Μαξ Μόσλεϊ. Ήταν οδηγός αγώνων και δικηγόρος, ενώ διετέλεσε πρόεδρος της Διεθνούς Ομοσπονδίας Αυτοκινήτου (FIA), της διοργανώτριας αρχής της κορωνίδας του μηχανοκίνητου αθλητισμού από το 1993 μέχρι το 2009.\n2015: H Αναγέννηση Θρακομακεδόνων, με προπονητή τον Νίκο Μελέτη, κατακτά την πρώτη θέση στην κατηγορία Pro Juniors (8-9 ετών) στο ενιαίο πρωτάθλημα της ΠΕΠΣΣ 2014-2015 με 15 νίκες σε ισάριθμους αγώνες και 96 γκολ. Προηγήθηκαν και άλλοι 8 αγώνες στον 1ο Όμιλο, τους οποίους η ομάδα κέρδισε όλους σημειώνοντας 60 γκολ, φτάνοντας σε ένα σύνολο 23 νικών σε 23 αγώνες με 156 γκολ την αγωνιστική περίοδο 2014-2015.\n2015: Ο μέσος Steven Gerrard σκοράρει στην 710η και τελευταία του εμφάνιση με την Λίβερπουλ αλλά η ομάδα του δέχεται την μεγαλύτερή της ήττα τα τελευταία 52 χρόνια με 6-1 από την Stoke City στο στάδιο Britannia.\nΤο γκολ του Ράμος\n2014: Η Ρεάλ Μαδρίτης ισοφαρίζει στις καθυστερήσεις (Ramos 90+3) το γκολ που είχε πετύχει η συμπολίτισσά της Ατλέτικο Μαδρίτης (Godin 35) και στην παράταση με 3 ακόμη γκολ (Bale 110, Marcelo 118, Ronaldo 120) κατακτά το Champions League. Πρόκειται για τον 10ο της ευρωπαϊκό τίτλο πρωταθλητή και ο προπονητής της Carlo Ancelotti, που ένα χρόνο πριν (25/6/2013) είχε αντικαταστήσει τον Jose Murinho, γίνεται ο δεύτερος προπονητής μετά τον Bob Paisley της Liverpool που κερδίζει την διοργάνωση τρεις φορές. Ο Ronaldo φτάνει τα 17 γκολ στη διοργάνωση, ρεκόρ για μία σεζόν, και γίνεται ο πρώτος παίκτης στην 59χρονη ιστορία της διοργάνωσης που σκοράρει για 2 διαφορετικές ομάδες σε τελικό (είχε σκοράρει με την Manchester United όταν κατέκτησε το ευρωπαϊκό κύπελλο το 2008).\n2014: Σχεδόν ενάμιση μήνα μετά το χρυσό μετάλλιο στο «6th Iliadis Cup», η τζουντόκα του ΕΟΣ Αχαρνών Ελισάβετ Τελτσίδου με τέσσερις νίκες σε ισάριθμους αγώνες στην κατηγορία των -63 κιλών κατακτά το χρυσό μετάλλιο στο Ευρωπαϊκό Κυπέλλο U21 που διεξάγεται στην Κορούνια της Ισπανίας. Η Τελτσίδου νίκησε κατά σειρά τις Μπαρ Φαρίν (Ισραήλ), Άνχελες Λόπεθ Αγκιλέρα (Ισπανία), Ρεμπέκα Μπρούνινγκερ (Γερμανία), ενώ στον τελικό έκαμψε την αντίσταση και της Λούσι Ρένσαλ από τη Μεγάλη Βρετανία.\nΠεθαίνει ο Μιχάλης Κούσης\n2005: Πεθαίνει σε ηλικία 52 ετών μετά από ανακοπή καρδιάς στην Θεσσαλονίκη κάνοντας τζόγκινγκ, ο Μιχάλης Κούσης, ένας από τους μεγαλύτερους μαραθωνοδρόμους στην ιστορία του ελληνικού αθλητισμού. Στην καριέρα του κατέκτησε το χρυσό μετάλλιο στον Μαραθώνιο στους Μεσογειακούς Αγώνες του Σπλίτ το 1979 ενώ την ίδια χρονιά στέφθηκε Βαλκανιονίκης στην διοργάνωση της Αθήνας. Επίσης, είχε κατακτήσει δύο φορές (1984, 1985) το πανελλήνιο πρωτάθλημα μαραθωνίου.\n2001: Χάνει τη ζωή του σε τροχαίο ατύχημα ο 49χρονος Javier Urruticoechea (‘’Urruti’’), τερματοφύλακας της Ρεάλ Σοσιεδάδ και της Μπαρτσελόνα στην δεκαετία του ΄80.\n2000: Η Ρεάλ Μαδρίτης νικά την Βαλένθια με 3-0 στον ''ισπανικό'' τελικό του Champions League και κατακτά τον 8ο της ευρωπαϊκό τίτλο.\n1999: Ο Γερμανός επιθετικός Juergen Klinsmann αποσύρεται από την ενεργό δράση στο στάδιο Γκότλιμπ – Νταίμλερ όπου πρωτοεμφανίστηκε με τον αγώνα All Stars-Μικτή Στουτγκάρδης όπου τον τιμούν πολλά μεγάλα ονόματα (Gullit, Voeller, Koeller, Beckenbauer, Vogts, Boris Becker κ.α.).\n1998: Ο ΠΑΟ ανακηρύσσεται πρωταθλητής Ελλάδος στο μπάσκετ μετά από 14 χρόνια νικώντας τον ΠΑΟΚ με 68-58 στον 5ο τελικό των playoffs. Ο Predrag Stojakovic αποχαιρετά τον ΠΑΟΚ και μετακομίζει στους Sacramento Kings αποκτώντας τον τίτλο του πρώτου “Έλληνα” που θα παίξει στο ΝΒΑ.\nΤραγωδία στη Λίμα\n1964: 300 νεκροί και 650 τραυματίες στην Λίμα σε επεισόδια που γίνονται κατά τη διάρκεια του αγώνα ποδοσφαίρου μεταξύ Περού και Αργεντινής για τα προκριματικά του Ολυμπιακού Τουρνουά όταν ο διαιτητής ακυρώνει γκολ της ομάδας του Περού.\n1930: Προσγειώνεται στο Ντάργουιν η Βρετανίδα Άμι Τζόνσον, η πρώτη γυναίκα αεροπόρος που πραγματοποιεί solo πτήση 11.000 μιλίων από την Αγγλία στην Αυστραλία. Τον Ιούλιο του 1932 θα κάνει ρεκόρ για την solo πτήση από το Λονδίνο στο Cape Town της Ν. Αφρικής, σπάζοντας το ρεκόρ του συζύγου της, πιλότου Jim Mollison.\n1903: O 31χρονος Marcel Renault (Μαρσέλ Ρενώ), συνιδρυτής της αυτοκινητοβιομηχανίας Renault, σκοτώνεται κατά τη διάρκεια του αγώνα Παρίσι-Μαδρίτη. Τα πολλά δυστυχήματα, οι 8 θάνατοι και οι πολλοί τραυματισμοί στον αγώνα οδηγούν στην ματαίωσή του μετά τη λήξη του πρώτου σκέλους της διαδρομής Παρίσι-Μπορντό, σηματοδοτώντας το τέλος της εποχής των αυτοκινητικών αγώνων από πόλη σε πόλη. Οι γνωστοί ως "Αγώνες του Παρισιού" διοργανώθηκαν για πρώτη φορά το 1897 με στόχο την παρουσίαση των νέων αυτοκινήτων στο κοινό.\n1878: Ο C.A. Parker από το Χάρβαρντ κερδίζει τον πρώτο αμερικάνικο ποδηλατικό γύρο στο Beacon Park της Βοστόνης.\n1844: O Samuel Morse, εφευρέτης του Κώδικα Μόρς, εγκαινιάζει επίσημα την εφεύρεσή του, τον τηλέγραφο, στέλνοντας το πρώτο τηλεγράφημα από την Βαλτιμόρη στην Ουάσιγκτον. Ένα χρόνο μετά, θα συσταθεί η Magnetic Telegraph Company με σκοπό την δημιουργία τηλεγραφικών γραμμών από την Νέα Υόρκη προς Φιλαντέλφεια, Βοστώνη, Μπάφαλο, Νέα Υόρκη και Μισσισσιπί. Ο εξοπλιμός του Μορς θα υιοθετηθεί ως επίσημος για την ευρωπαϊκή τηλεγραφία το 1851.


Ο Τζούριτς, ο... μουσακάς και το βιβλίο - Παντελής Λώλης | The Experts - Novasports.gr\nΤι και αν ο μεγάλος πρωταγωνιστής του Ολυμπιακού, ο Δημήτρης Τζούριτς κατέγραψε 12 επισκέψεις στην τουαλέτα και 2 επισκέψεις σε νεροχύτη (αποφεύγουμε τις λεπτομέρειες για ευνόητους λόγους).\nΟ Ολυμπιακός δεν... μάσησε. Μπήκε στην Μίκρα και από το πρώτο δευτερόλεπτο ανάγκασε τον Ηρακλή να δηλώσει ασθενής χωρίς θεραπεία. Γιατί αυτός ο Ηρακλής που είδαμε στα δύο πρώτα σετ του δεύτερου τελικού με τον Ολυμπιακό είναι ότι χειρότερο έχουμε δει στην ομάδα που μας μύησε στο βόλεϊ τα τελευταία 13 χρόνια. Αυτός ο Ηρακλή μοιάζει με φάντασμα. Χωρίς αρχή και χωρίς τέλος. Και μιλάμε για την πιο ολοκληρωμένη ομάδα του φετινού πρωταθλήματος.\nΑπέναντι σε αυτόν τον «καμένο» Ηρακλή με τον Σμαραγδή, άγνωστο γιατί, να «καίγεται» στην προθέρμανση από τον Μπρουκς, ο Ολυμπιακός έκανε πάρτι με καλεσμένους δύο χιλιάδες φίλους του «γηραιού» που έδειξαν χαρακτήρα τι και αν έβλεπαν την ομάδα τους να τους πληγώνει ανεπανόρθωτα.\nΟ Ολμυπιακός χωρίς να βγάλει μάτια, έκανε λιγότερα λάθη, είχε ηρεμία, ελέω Φιλίποφ, στο παιχνίδι του, και είχε και τον Τζούριτς να τελειώνει και τον δεύτερο τελικό με 60% αποτελεσματικότητα στην επίθεση και 22 πόντους. Γυάλιζε το μάτι του «Μήτσου» και ας τρελάθηκε αδικαιολόγητα στο ξεκίνημα του τρίτου σετ.\nΔεν ξέρω τι θα γίνει την Δευτέρα στο «Μελίνα Μερκούρη» και αν μπορούν αυτοί οι παίκτες που φορούν την φανέλα του Ηρακλή να αντιδράσουν χωρίς την πίεση των αντίπαλων οπαδών. Αυτό που ξέρω όμως είναι ότι ο Γιάννης Καλμαζίδης ετοιμάζει ήδη το δικό του βιβλίο με τίτλο «Ολυμπιακός, η μεγάλη ανατροπή».\n* Από τον έμπειρο Ζέκοφ στον άπειρο Φιλίποφ Ιανουάριο μήνα.\n* Από τον «Ιβάν τον τρομερό» στον Τζούριτς τον... αθεόφοβο.\n* Από τον γίγαντα Κραλ στον Εστράδα.\n* Από τον άχρωμο και άγευστο Ολυμπιακό του πρώτου γύρου (με Γκουλινέλι), στον δροσερό και γεμάτο ζωντάνια Ολυμπιακό του δεύτερου γύρου (με Καλμαζίδη).\nΓια επίλογο ο Καλμαζίδης θα παραθέσει τα αποδεικτικά πληρωμής του ιδίου και των παικτών του Ολυμπιακού. Και να είστε σίγουροι ότι δεν θα του πιάσουν πολύ χώρο. ʼλλωστε εδώ και έξι μήνες οι «ερυθρόλευκοι» «παίζουν» με δανεικά...\nΥΓ. : Το βιβλίο θα κυκλοφορήσει με έξτρα δώρο ένα σούπερ οδηγό για τις μεγάλες ανατροπές επί του Παναθηναϊκού και τις εκτός έδρας νίκες επί του Ηρακλή.


Kate Winslet: «Ο Woody Allen είναι κατά βάθος γυναίκα» - AllYou.gr\nKate Winslet: «Ο Woody Allen είναι κατά βάθος γυναίκα»\nΟι δηλώσεις της γνωστής ηθοποιού εξόργισαν τη θετή κόρη του σκηνοθέτη.\nΜετά από τις άπειρες δηλώσεις περί σεξουαλικών παρενοχλήσεων, που έχουν γίνει στον χώρο του κινηματογράφου, η Kate Winslet, η οποία πρωταγωνιστεί στη νέα ταινία του Woody Allen, Wonder Wheel, έρχεται να κάνει δηλώσεις που εξόργισαν τη θετή κόρη του, Dylan Farrow.\nΗ Winslet δήλωσε σχετικά: «Νομίζω ότι σε κάποιο επίπεδο ο Γούντι είναι γυναίκα», και συνέχισε: «Νομίζω ότι έχει μια ιδιαίτερα καλή σχέση με τη θηλυκή πλευρά του. Κατανοεί τους θηλυκούς χαρακτήρες που δημιουργεί εξαιρετικά καλά στη μεγάλη οθόνη. Οι θηλυκοί χαρακτήρες στις ταινίες του είναι πάντα τόσο πλούσιοι, έχουν υπόσταση στην οθόνη και ειλικρινείς για τον τρόπο που αισθάνονται. Ο Woody Allen ξέρει απλά πώς να γράψει διάλογο για να επικοινωνήσει τη γυναικεία φύση».\nΑμέσως μετά την δήλωσή αυτή της Winslet, η κόρη του σκηνοθέτη, Dylan Farrow, που εδώ και χρόνια τον έχει καταγγείλει ανοιχτά για σεξουαλική επίθεση εις βάρος της όταν εκείνη ήταν μικρό κορίτσι, είπε τα εξής:\n«Γιατί ο Woody Allen δεν έχει την τύχη του Harvey Weinstein και άλλων αρπακτικών που εξοστρακίστηκαν από το Hollywood, ενώ ο Allen εξασφάλισε μια συμφωνία διανομής πολλών εκατομμυρίων δολαρίων με την Amazon, που υπέγραψε το πρώην στέλεχος της Amazon Studios, Roy Price προτού τον παύσουν από τα καθήκοντα του μετά από καταγγελίες σεξουαλικών παραπτωμάτων;»\nΌπως επισημαίνει η Farrow, πολλοί επαγγελματίες στο Hollywood είναι «παράξενα σιωπηλοί ή μπερδεμένοι» σχετικά με τους ισχυρισμούς εναντίον του πατριού της, ακόμη και μετά των καταιγισμό των δηλώσεων και κατηγοριών που έχουν γίνει κατά άλλων ανδρών για σεξουαλική παρενόχληση. «Είμαι βέβαιη ότι υπάρχουν λόγοι για αυτό» σημείωσε.


Κυπελλούχος μέσα στην Αθήνα ο ΠΑΟΚ!\nΑρχική σελίδαΒόλεϊΚυπελλούχος μέσα στην Αθήνα ο ΠΑΟΚ!\nMamos Απριλίου 01, 2022\nΟ Δικέφαλος κατέκτησε το τέταρτο τρόπαιο της ιστορίας του νικώντας με 0-3 τον Φοίνικα Σύρου!\nΓια τον μεγάλο τελικό του Κυπέλου Ελλάδος βόλεϊ ανδρών ο ΠΑΟΚ αντιμετώπισε στο ΔΑΚ Γλυφάδας τον Φοίνικα Σύρου και με 0-3 κατέκτησε τέταρτο Κύπελλο της ιστορίας του!\nΣτο ξεκίνημα ο Δικέφαλος μπήκε πολύ δυνατά και προηγήθηκε με 4-10, ωστόσο οι τυπικά γηπεδούχοι ισοφάρισαν σε 13-13, ωστόσο οι «ασπρόμαυροι» πέρασαν μπροστά με 14-17 και δεν έχασαν ποτέ ξανά το προβάδισμα και με 18-25 έκαναν το 0-1.\nΣε ένα συγκλονιστικό δεύτερο σετ ο Φοίνικας προηγήθηκε στο ξεκίνημα με 9-3, όμως ο ΠΑΟΚ επέστρεψε και πέρασε μπροστά με 15-16. Από εκεί και πέρα το σετ έγινε ένα πραγματικό θρίλερ, αφού οι δύο ομάδες παρέδωσαν σεμινάριο βόλεϊ, με τον Δικέφαλο ωστόσο να χαμογελά στο φινάλε και να κάνει το 0-2 με 31-33.\nΣτο τρίτο και τελευταίο σετ ο Δικέφαλος μπήκε με στόχο να τελειώσει και προηγήθηκε γρήγορα με 4-12. Ο Φοίνικας μείωσε σε 16-19, με τον Δικέφαλο να διατηρεί την διαφορά ασφαλείας (19-22) και με έκανε το 0-3 και κατέκτησε το τέταρτο τρόπαιο της ιστορίας του με 19-25!\nΦοίνικας Σύρου – ΠΑΟΚ: 0-3


Μενεγάκη: Η πρώτη συνέντευξη μετά την επιστροφή της στην Μελέτη - Η αποκάλυψη για την οικογένειά της | Gossip-tv.gr\nΗ Ελένη Μενεγάκη επέστρεψε στην τηλεόραση μετά από ένα χρόνο απουσίας και έδωσε την πρώτη της συνέντευξη στην Ελεονώρα Μελέτη, η οποία ήταν καλεσμένη χθες, 23 Σεπτεμβρίου στην εκπομπή της και μίλησε για την τηλεόραση, την οικογένειά της, και την επιστροφή της στο MEGA.\nΑρχικά η Ελένη Μενεγάκη, είπε στην εκπομπή, Mega Καλημέρα: «Νιώθω πολύ όμορφα που είμαι στο MEGA. Στη γιορτή μου, 21 Μαΐου αποφάσισα να μοιραστώ με τον κόσμο ότι εκείνη ήταν η τελευταία τηλεοπτική μου σεζόν στον Alpha. Τον μόνο προγραμματισμό που είχα κάνει ήταν ότι αυτή ήταν η τελευταία χρονιά. Ξέροντας ότι θα σταματήσω, ζούσα τον αποχωρισμό μέρα – μέρα. Δεν το είπα τελευταία ημέρα, για να πάρουμε και οι δύο πλευρές το χρόνο να συνειδητοποιήσουμε ότι κάτι που κάναμε μαζί πολλά χρόνια, φτάνει στο τέλος του. Δεν είχα στο μυαλό μου αν θα ξαναδουλέψω και πότε, το σίγουρο ήταν ότι την επόμενη τηλεοπτική σεζόν θα ήμουν σπίτι μου».\nΚαι τόνισε: «Γενικά λειτουργώ με το ένστικτο, είμαι παιδί της λογικής, αλλά το ακούω. Δεν αισθάνθηκα ποτέ η καρδιά μου να σφίγγεται εντελώς. Την ημέρα που αποχαιρέτησα τον κόσμο στην τελευταία μου εκπομπή 1η Ιουλίου, είχα όλη τη συγκίνηση, αλλά δεν αισθάνθηκα ότι αυτή θα είναι η τελευταία μου λέξη με τους ανθρώπους που με παρακολουθούσαν όλα αυτά τα χρόνια. Αισθανόμουν ότι κάπου, κάπως, κάποτε θα τα ξαναπούμε, χωρίς όμως πραγματικά να είχα αφήσει το περιθώριο στα υπόλοιπα κανάλια ότι θα κάνουμε μια συζήτηση και βλέπουμε».\nΤι έκανε ένα χρόνο που απουσίαζε από την τηλεόραση; Η παρουσιάστρια δήλωσε στην Ελεονώρα Μελέτη: «Ήταν μια χρονιά περίεργη για όλους μας. Ήθελα πολύ να ταξιδέψω, ήθελα πολύ να υποδεχτώ και εγώ τα παιδιά μου στο σπίτι μου μέσα. Ήθελα να πάω εκδρομές με τα παιδιά και το σύντροφό μου. Ήθελα να κοιμηθώ, να κάτσω στο κρεβάτι χωρίς να σκέφτομαι. Ήθελα να δω τους φίλους μου που όλοι μου έκαναν παράπονα. Ήθελα να κάνω πράγματα καθημερινά»!


Μια φαεινη ιδεα\nΗ είσοδος της Σελήνης στον Ταύρο την Τρίτη 16 Ιουνίου θα ενεργοποιήσει αρχικά το τετράγωνο με τον Κρόνο από τον Υδροχόο προκαλώντας καθυστερήσεις και αδιέξοδα στη ζωή των σταθερών (Ταύρος/Σκορπιός, Λέων/Υδροχόος) σε ζώδιο/ωροσκόπο.\nΗ επιμονή σου απέναντι σε μία άποψη μπορεί να αποτελέσει το λόγο για τον οποίο δημιουργούνται προστριβές σε διαπροσωπικές σχέσεις που δοκιμάζονται. Θα χρειαστεί να συνειδητοποιήσεις πως το να συνεχίζεις να βλέπεις μία κατάσταση μέσα από σταθερή οπτική γωνία δε σου προσφέρει την ευελιξία που αναζητάς, δε σε βοηθά να ξεπεράσεις τα εμπόδια που ορθώνονται μπροστά σου. Καλείσαι να βρεις τον τρόπο να επικοινωνήσεις με την άλλη πλευρά, να ρίξεις γέφυρες σύνδεσης και επαφής και να αποφύγεις να πατήσεις πάνω σε εδάφη που κρύβουν νάρκες.\nΗ σύνοδος της Σελήνης με τον Ουρανό στον Ταύρο το δεύτερο μισό της ημέρας θα βοηθήσει να έρθεις σε επαφή με ευκαιρίες για να κάνεις ελιγμούς. Το μυαλό σου θα σε βοηθήσει να βρεις τις λύσεις, αρκεί να είσαι διατεθειμένος/η να ακούσεις και κάποιες γνώμες ανθρώπων που δε θα συναντούσες κάτω από άλλες περιστάσεις. Προσπάθησε να λειτουργήσεις με γνώμονα την ευελιξία και θα συνειδητοποιήσεις πως κάποιες φορές το να συνεχίζεις να πατάς και τα δύο πόδια στο έδαφος δεν προσφέρει ασφάλεια και σταθερότητα, αλλά μοιάζει με τη φυλάκιση σου σε ένα περιβάλλον που τελικά σε περιορίζει.


Η εφημερίδα Class War – Πρακτορείο RIOTERS\nΗ εφημερίδα Class War\nNo Comments on Η εφημερίδα Class War\nΗ επίθεση στην κουλτούρα, Κεφάλαιο 17 (σελίδες 95-101)\nΓια πολλούς αναγνώστες, η Class War φαίνεται σαν να βγήκε από το πουθενά. Στα δυο χρόνια μεταξύ της εμφάνισης της πρώτης “Class War” στα 1983 και του “θερμού φθινόπωρου” του ’85, τα βρετανικά μίντια άρχισαν να γράφουν για μια “αναρχική απειλή” που ήταν κάτι ανάλογο της παλιάς “red scare”/κόκκινης απειλής. Για πρώτη φορά μετά τις βόμβες της Οργισμένης Ταξιαρχίας των αρχών του 70, ο αναρχισμός γινόταν αντιληπτός σαν μια απειλή για το βρετανικό κατεστημένο.\nΗ Class War έγινε γρήγορα το θέμα της ημέρας  και ως συνήθως, η δημοσιογραφική έρευνα εξυπηρέτησε την μυστικοποίηση -παρά τη δημοσιοποίηση- της κοινωνικής κουλτούρας και της πολιτικής προέλευσης της ομάδας. Αυτό δεν ήταν απλώς μια περίπτωση εσκεμμένης παραπληροφόρησης εκ μέρους κάποιας κυβερνητικής οδηγίας, αντιθέτως παρά την κυνική εικόνα λαγωνικού που θέλουν να επιδεικνύουν, οι περισσότεροι δημοσιογράφοι είναι εξαιρετικά αφελείς και άσχετοι.\nΤο πρώτο τεύχος της εφημερίδας Class War είχε ως εξώφυλλο ένα ζευγάρι “toffs”, και πίσω τους το σλόγκαν: “Τώρα είναι η στιγμή για κάθε βρώμικο τεμπέλικο ρεμάλι να οπλιστεί μ’ ένα ρεβόλβερ ή ένα μαχαίρι και να τη στήσει έξω απ’ τα παλάτια των πλουσίων και να τους πυροβολίσει ή να τους μαχαιρώσει μέχρι θανάτου μόλις ξεμυτίσουν”. Πρόκειται για μια παράφραση ενός κομματιού από τον λόγο της αναρχικής του 19ου αιώνα Lucy Parsons στους φτωχούς του Σικάγο. Η κολλεκτίβα Class War αποτελούνταν από παλιούς αναρχικούς που, έχοντας εντρυφήσει στην ιστορία του κινήματος, ήταν ικανοί να εφαρμόσουν αυτή τη γνώση τους στην παραγωγή προπαγανδιστικού λόγου.\nΟ Ian Bone, προορισμένος να τεθεί “επικεφαλής” του κινήματος, είχε προηγουμένως υπάρξει τραγουδιστής της πανκ μπάντας Living Legends, καθώς και “εγκέφαλος” του “The Scorcher” ενός αγκιτατόρικου εντύπου της νότιας Ουαλίας. Συγγενικά μυαλά από την νότια Ουαλία και το Λονδίνο επάνδρωσαν την κολλεκτίβα. Αργότερα ενώθηκαν με μια ομάδα ταραχοποιών που ζούσαν μαζί σε ένα μεγάλο σπίτι στο Islington (Βόρειο Λονδίνο). Η μετέπειτα ανάμειξη της φράξιας με το αναρχικό κίνημα είχε τις ρίζες τις σε μια προηγούμενη δεκαετία διαφόρων πρότζεκτς. Κάποιοι απ’ αυτούς συμμετείχαν στο σατιρικό περιοδικό “Εξουσία”, δυο τεύχη του οποίου κυκλοφόρησαν στα τέλη του 70. Το οπισθόφυλλο του πρώτου τεύχους απεικόνιζε μια φωτογραφία φασιστικής πορείας και τις λέξεις “Το Εθνικό Μέτωπο αγαπάει τη Βρετανία… σχεδόν όσο και οι αναρχικοί την Ισπανία”. Με την Class War αυτού του είδους μαύρο χιούμορ θα έφτανε σε νέα ύψη.\nΣτις πρώτες μέρες της, η Class War δεν έψαχνε κάποια βάση στο παραδοσιακό εργατικό κίνημα, ενώ μάλλον έβλεπε τους απογοητευμένους νέους ως τους πιο πιθανούς συμμάχους της. Και η προπαγάνδα της ήταν σχεδιασμένη ώστε να προσελκύει την ακραία γοητεία του πανκ κινήματος. Το εξώφυλλο με το “Never Mind The… BOLLOCKS TO THAT!”, ενός από τα πρώτα τεύχη, απεικονίζει καλά αυτή την τάση.\n“Ο Dylan πλούτισε απ’ τη γαμημένη μιζέρια της μεσαίας τάξης του 60. Ο ΜακΛάρεν και το Πανκ πλούτισαν απ’ τη γαμημένη μιζέρια της νεολαίας της εργατικής τάξης. Το πανκ έσωσε την βιομηχανίας της δισκογραφίας και τη μουσική σκηνή… Η έμφαση στο δυναμισμό και στην πανκ επιθετικότητα τις έβρεξαν στον κώλο στους λαπάδες σταρς του 70. Όμως για την εργατική τάξη, τα γέλια εις βάρος των βαρετών γερο-κλανιάρηδων και του βρετανικού καθεστώτος πρέπει να είναι στο επίκεντρο. Η θέση του God Save The Queen, ή του Anarchy In The U.K. στο νο1 της ροκ βιομηχανίας επιβραβευμένα για τις υπηρεσίες τους στην κερδοφορία – είναι ένα αστείο και μια αποκάλυψη της διαστροφής των πλούσιων μπάσταρδων που διευθύνουν τη σκηνή. Όμως το αστείο είναι εις βάρος μας… Οι μουσικές μόδες και τα έντυπα και η βιομηχανία τους είναι απλά τα πιο ρατσιστικά παραδείγματα του πως η σύγχρονη αγορά δουλεύει σύμφωνα με τις αρχές του “πουλάμε ό,τι σαλεύει”. Η οργή της εργατικής τάξης, μέσω των εμπνεύσεων του ΜακΛάρεν για την πολιτική του 60… είναι απλά καλό υλικό για μπίζνες. Οι παλιοί πανκς λένε ότι οι Clash, οι Stranglers και άλλοι “ξεπουλήθηκαν” στις μεγάλες δισκογραφικές όπως οι αριστεριστές λένε ότι τα συνδικάτα ξεπουλάνε τις απεργίες… Όμως το ίδιο θα έκαναν και οι ίδιοι, καθώς το να κάνεις τον αντι-ήρωα ή τον ήρωα δεν έχει και τόση σημασία όσο κρατάς τη βιομηχανία να κινείται. Το Oi προσπάθησε να το απορρίψει όλο αυτό, ξαναγυρνώντας στις ρίζες όμως κάπου εκεί χάθηκε. Αν και βασίστηκε σε ένα πραγματικό στοιχείο ταξικής κουλτούρας, το Oi κατρακύλησε σε μια λατρεία για τις ένοπλες δυνάμεις και το ψήφο στους Εργατικούς. Η μόνη μπάντα (sic) που τράβηξε την μουσικο-πολιτική γραμμή μπροστά ήταν οι Crass. Έκαναν τόσα για να διαδόσουν τις αναρχικές τους ιδέες, πιο πολλά κι απ’ τον Κροπότκιν, όμως όπως κι αυτού, η πολιτική τους συγκρότηση ήταν σκατά. Επικεντρώνοντας στον πασιφισμό και τις τάσεις απόδρασεις στην ύπαιθρο, αρνούνται την πραγματικότητα ότι στις πόλεις η αντιπαράθεση σημαίνει σύγκρουση και βία, αν σκοπεύουμε να προχωρήσουμε κάπου. Τελικά προκύπτουν μπάντες που απορρίπτουν την ροκ μουσική/δημοσιότητα/πλούτο, ενώ ταυτόχρονα δραπετεύουν από τη βαρεμάρα της εργατικής τάξης όπως ταυτόχρονα κι από την πολιτική γραμμή του συνδικάτου/του Κόμματος των Εργατικών. Αδιαφορώντας ωστόσο να το κάνουν διαλύοντας το ίδιο το θέαμα κι αυτούς που το διευθύνουν, εφορμούν από το ήδη παρακμάζον Oi σε μια αναμεταξύ τους κόντρα (κι όχι πλέον ενάντια στους πλούσιους), κράζοντας τους μεν που υποστηρίζουν τους “στρατιώτες μας στον νότιο ατλαντικό” ή τους δε που “ψηφίζουν εργατικούς”. Οι Apostles και οι Anti-Social Workers συνδέονται με τον πόλεμο ενάντια στους πλούσιους και σηματοδοτούν μια πραγματική πιθανότητα να σηκωθεί όλη η οργή και η αγανάκτηση από τη συναυλία και να βγεί στους δρόμους, λέγοντας μια και καλή “γάμα το” στα σκατένια τελετουργικά που περνιούνται για ευχαρίστηση”.\nΤο άρθρο τελειώνει με ένα στίχο τραγουδιού των The Apostles. Χαρακτηριστικό που δίνει την αίσθηση ενός πανκ φανζίν, μόνο που η πολιτική του ανάλυση – και η επιρροή μιας θεαματικο-καταστασιακής θεωρίας – το διακρίνουν ως “πολιτικοποιημένο”. Το πολεμικό στυλ του δείχνει ότι έχει γραφτεί από κάποιον πιο πεπειραμένο στην αγκιτάτσια ενάντια στην εξουσία από τον μέσο πανκ του δρόμου.\nΤο 1984, η Class War έθεσε σε κίνηση την “Εαρινή Επέλασή” της ενάντια στους πλούσιους. Το εξώφυλλο της εφημερίδας που ανακοίνωνε το πρότζεκτ αυτό έφερε την εικόνα ενός κυνηγού αλεπούδων και το απόσπασμα “Πλούσιο γαμημένο απόβρασμα, Θα σε πετύχουμε”. Η Class War είχε πηδήξει στο τραίνο της Απελευθέρωσης Ζώων, δημοφιλής ανάμεσα στους αναρχο-πανκς, και η μείξη αυτή οδήγησε σε μια απογείωση του τιράζ της εφημερίδας. Εκτός από το να αποτελούν την “ουρά” σε διαδηλώσεις αριστεριστών ή αναρχικών δράσεων όπως η Stop The City, τώρα η Class War μπορούσε να ξεκινά δικές της καμπάνιες. Σε ένα άρθρο με τίτλο “Προς την πανήγυρη του Μάη”, η ομάδα αναφέρει για την καμπάνια της:\n“Η πρώτη δράση της Εαρινής Επέλασης της Class War έλαβε χώρα την 1 Μάρτη στο Grosvenor House hotel. Η αφορμή ήταν ο χορός “Αλόγου και κυνηγόσκυλου”. Ένα must για όλους τους ντόπιους κυνηγούς και κυριλέδες. Λοιπόν, καθώς το ραντεβού ήταν ανοιχτό, μια παρέα αναρχικών αποφάσισε να παραστεί επίσης… Κάποια φιλικά πρόσωπα άρχισαν να εμφανίζονται και οι αριθμοί μας έφτασαν τα 40 περίπου άτομα. Θεωρήσαμε ότι είμαστε αρκετοί για να κάνουμε καλό σαματά. Καθώς σκοπεύαμε αποκλειστικά να διαδηλώσουμε και όχι να συγκρουστούμε, φορέσαμε τα φουλ-φέις και στηθήκαμε έξω από την κύρια είσοδο. Καθώς τα καθίκια έβγαιναν από τις λιμουζίνες τους, έπαιρναν γρήγορα χαμπάρι ότι οι “αντί-” είχαν κάνει δυναμική εμφάνιση. Η διαδήλωσή μας ξεκίνησε χαλαρά καθώς ξετυλίξαμε ένα μεγάλο πανώ που έγραφε “ΠΡΟΣΕΞΤΕ ΤΟΥΣ ΑΥΡΙΑΝΟΥΣ ΕΚΤΕΛΕΣΤΕΣ ΣΑΣ”. Δεν είμαστε άνθρωποι που παίζουμε με τις λέξεις. Σύντομα οι πλούσιες λέρες άρχισαν να καταφτάνουν βιαστικοί με τα ημίψηλα καπέλα τους και τις “ροζ” σταχτοπούτες της υψηλής κοινωνίας τους αγκαζέ. Κορόιδεμα, καλογυρισμένες κλωτσιές, φτυσιές και μια αξιοσημείωτα ξεγυρισμένη σφαλιάρα μάλλον χάλασαν το απόγευμα αρκετών απ’ αυτούς… Η Εαρινή επέλαση της Class War μόλις απογειώθηκε”.\nΠαρά το σλόγκαν-ιστικό λόγο που καλούσε τους αναγνώστες να “ενωθούν στον αναρχικό όχλο”, οι δράσεις του ’84 ήταν όλες χαμηλής έντασης-γεγονότα κλειδιά. Ωστόσο, οι πωλήσεις της Class War σκαρφάλωσαν στα 10.000 αντίτυπα σε κάποια τεύχη, και η φήμη της ομάδας διογκώθηκε αναλόγως. Το οπισθόφυλλο του “Angry 1” ενός περιοδικού που έβγαζε ένας μαθητής και υποστηρικτής της Class War στη Σκωτία, αναπαρήγαγε κάποιες από τις αναφορές των μίντια:\n“Μια ομάδα από πολιτικοποιημένους ταραξιες που εξυμνούν μια επικίνδυνη αναβίωση της αναρχικής βίας. Προσπαθούν να διαδόσουν τα σατανικά μηνύματά τους ανάμεσα στους απεργούς των ορυχείων, τους διαδηλωτές της ειρήνης – ακόμα και σε σχολιαρόπαιδα. Μπορούν να βρεθούν σε πικετοφορίες, διαδηλώσεις του CND και πορείες για τα δικαιώματα των ζώων να μοιράζουν μια φυλλάδα αθυρόστομης προπαγάνδας που αποκαλούν Class War. Είναι ένα έντυπο με σύμβολο ένα κρανίο και διασταυρωμένα κόκκαλα με δολοφονικά μηνύματα… Καυχιούνται “μπλοκάραμε αυτοκινητοδρόμους, σπάσαμε σπίτια ρουφιάνων και κοπανήσαμε δημοσιογράφους…” Ο αγαπημένος στόχος του μίσους της Class War είναι οι χώροι που συναντώνται οι “πλούσιες λέρες”. Καλούν τους υποστηρικτές τους να πηγαίνουν σε εκδηλώσεις όπως το Henley Regatta και σε αγώνες πολο (με άλογα) ντυμένοι με φουλ-φέις και αρβίλες Cod Marten και να “κάνουν τους μπάσταρδους να πνιγούν με τα πιρουνάκια του πικ νικ τους”. Η ομάδα έχει ήδη προειδοποιήσει τους υποστηρικτές των εργατικών σε ένα μίτινγκ του Τony Benn… Την προηγούμενη εβδομάδα η εφημερίδα Tribune των εργατικών έκανε κάλεσμα σε όποιων έχει πληροφορίες για την Class War να προσκομίσει”\nΑπό την Sunday People, χωρίς χρονολογία στο κολλάζ.\n“…Η Class War… κάτω από μια επικεφαλίδα “Πλούσιοι μπάσταρδοι προσέξτε”, συμβουλεύει τους αναγνώστες, την επόμενη φορά που θα δουν έναν πλούσιο μπάσταρδο να του την πούνε, να τον σπρώξουν, να του βάψουν με σπρέυ τους τοίχους, να μαζευτούν πολλοί και να αράξουν γύρω του ώστε να αισθανθεί άβολα. “Ποιός το γαμάει το να μαζευτούνε 250.000 άνθρωποι να τους σαλαγήσουν σα πρόβατα στο Λονδίνο ακούγοντας τις μεσοαστικές μαλακίες του CNO από τρόμπες σαν την Joan Ruddock και τον Bruce Kent, να τους λένε να πάνε σπίτι τους και να μη κάνουν τίποτα. Ας μαζευτούμε 5.000 στο Ascot… και να εξαπολύσουμε την ταξική οργή μας εναντίον τους… Να τους κάνουμε να χέζονται να κυκλοφορούν στους δρόμους μόνοι, να φοβούνται να επιδείξουν κάθε σύμβολο του πλούτου τους, να θέσουμε τις ζωές τους σε κατάσταση πολιορκίας πίσω από κλειδωμένες πόρτες στα ίδια τους τα σπίτα και τις περιοχές τους” Και συνεχίζει, για τέσσερεις σελίδες. Μια έξυπνη παρωδία; δεν έχω ιδέα…”\nΑπό την Guardian, χωρίς χρονολογία στο κολλάζ.\nΤο 1985, η Class War ξεκίνησε την καμπάνια “Bash The Rich”. Το οπισθόφυλλο που αφιέρωσαν στην πρώτη τους πορεία στο Λονδίνο ενημέρωνε επίσης τους αναγνώστες για την προέλευση της ιδέας:\n“Η ιδέα των πορειών “Τσακίστε τους πλούσιους” δεν είναι κάτι νέο. Ακριβώς 100 χρόνια πίσω, στις 28 Απρίλη 1885 έκαναν ακριβώς το ίδιο στο Σικάγο… Η αναρχική Lucy Parsons έλεγε σε ανθρώπους που ήταν στα πρόθυρα της αυτοκτονίας να “πάρουν μερικούς λεφτάδες μαζί τους”, να ανοίξουν τα μάτια τους στο τί γίνεται “από το κόκκινο φως της καταστροφής”. Οι αναρχικοί οργανώναν τεράστιες συγκεντρώσεις με πάνω από 20.000 ανθρώπους… Οι αναρχικοί βρίσκονταν επικεφαλής τεράστιων πορειών από τα γκέτο της εργατικής τάξης στις πλούσιες συνοικείες. Μαζεύονταν χιλιάδες έξω από εστιατόρια ή επαύλεις ευπόρων επιδεικνύοντας τεράστια πανώ στα οποία έγραφαν “Προσέξτε τους αυριανούς εκτελεστές σας”, οι τρομοκρατημένοι πλούσιοι καλούσαν γρήγορα την αστυνομία και εκτεταμένες συγκρούσεις λάμβαναν χώρα. Η εργατική τάξη του Σικάγο ήταν αποφασισμένη να πάει τον αγώνα της στην καρδιά του εδάφους του εχθρού – όπως επίσης κι εμείς, εκατό χρόνια μετά.\nΗ πορεία “Τσακίστε τους πλουσίες” της 11 Μάη 1985 ήταν ένα αντάρτικο θέατρο αντάξιο του βερολινέζικου νταντά. Έλαβε πλήρη κάλυψη στην εφημερίδα Class War:\n“Η αστυνομία απείλησε να μας συλλάβει όλους με τον νόμο περί δημοσίας τάξης για πορεία με παρα-στρατιωτική περιβολή (φουλφέις και αρβύλες!). Η αστυνομία και το συμβούλιο του Westminster εντωμεταξύ έβαλαν την Gardens Community Association να βγάλει μια νομική εντολή εναντίον μας προκειμένου να μας εμποδίσει να διαδηλώσουμε. Η αστυνομία έκανε ό,τι μπορούσε για να μη βγούμε στο δρόμο. Όμως παρόλη αυτή την τρομοκρατία είχαμε την μεγαλύτερη αναρχική πορεία εδώ και χρόνια. Πάνω από 500 από μας βαδίσαμε προς το κυριλάτο Kensington φωνάζοντας “πλούσια καθίκια” και “θα ξαναγυρίσουμε”, καθώς κρυφοκοιτάζαν χεσμένοι πίσω από κλειστές κουρτίνες. Επιτέλους φέραμε την πραγματικότητα της αυξανόμενης ταξικής οργής στις άνετες, προστατευμένες ζωούλες τους. Ήταν γαμημένα φανταστικά να είσαι σε μια αναρχική πορεία για μια φορά αντί να κάνεις την ουρά σε μια αριστερίστικη διαδήλωση ακούγοντας τους ομιλητές του εργατικού κόμματος. Καθώς στρίψαμε στη Holland Park Avenue, το μόνο που μπορούσες να δεις προς το Ladbroke Grove ήταν μαύρες σημαίες. Οι μπάτσοι ήταν πεπεισμένοι ότι έπρεπε να μας συνοδεύσουν μέχρι ένα από τα πιο κυριλέ μέρη του Λονδίνου παρενοχλώντας τους πλούσιους κατοίκους του γράφοντάς τους τελείως. Δεν είχαμε ούτε μία σύλληψη παρά το γεγονός ότι οι αστυνομία ερχόταν σε απόσταση αναπνοής όταν φωνάζαμε το “Rich Bastards” σε ένα ακόμη παράδειγμα της ανδρείας των ντόπιων τρωκτικών… Τώρα πρέπει να ετοιμαστούμε για την επόμενη εκδήλωση Henley Regatta στις 6 Ιούλη. Αν δουλέψουμε σκληρά ίσως έχουμε πάνω από χίλιους ανθρώπους στο Henley την μέρα εκείνη και να κάνουμε τους πλούσιους καριόληδες να πνιγούν με τα πιρουνάκια του πικ νικ τους στις όχθες του Τάμεση. ΕΜΠΡΟΣ ΓΙΑ ΤΟ HENLEY”.\nΕκτός από το να αποτελεί ένα από τα πιο κωμικά θεάματα στο Λονδίνο για πολλά χρόνια, η πορεία αποκάλυψε την κοινωνική σύνθεση του κινήματος της Class War. Καθώς στην κεφαλή της πορείας βρίσκονταν οι δέκα ή κάπου τόσοι αναρχικοί αγωνιστές – ντυμένοι με τυπικά ρούχα του δρόμου και με ηλικίες που κυμαίνονταν από τα τέλη της δεκαετίας του 20 ως τα 35, που έβγαζαν την εφημερίδα Class War, πίσω τους κινούνταν κάποιες εκατοντάδες από έφηβους πανκς.\nΕξ αιτίας μιας ογκώδους αστυνομικής παρουσίας στη Henley Regatta, ελάχιστη διαταραχή προκλήθηκε, αλλά η κάλυψη από τα μίντια ήταν αρκετή για να ειδωθεί από την Class War σαν μια νίκη, σε άρθρο της εφημερίδας. Το ίδιο όμως δε θα μπορούσε να ειπωθεί για την Πορεία στο Hampstead που οργανώθηκε την 21η Σεπτέμβρη 1985. Οι διαδηλωτές, ξανά αποτελούμενοι από 500αριά πανκς και επικεφαλής την Class War, εξευτελίστηκαν από τους μπάτσους. Η αστυνομία, που υπερείχε των διαδηλωτών με αριθμούς πάνω από 2 προς 1, ανάγκασε την πορεία να εκτραπεί από την πορεία της, σε στενάκια. Η πορεία μπλοκαρίστηκε για περίπου μια ώρα, όταν οι μπάτσοι σχημάτισαν κλοιό μπροστά της και ανάγκαζαν τους διαδηλωτές ολοένα και να στριμώχνονται στενεύοντας το πλάτος της πορείας, προκειμένου να περάσουν. Σαν τελική προσβολή, οι διαδηλωτές αναγκάστηκαν να τρέξουν – ένας, ένας – ανάμεσα από δυο σειρές ένστολους μπάτσους (που τους απειλούσαν με κραυγές όπως “έχουμε πιάσει τους αρχηγούς σας”) προτού τελικά διαλυθούν.\nΗ αποτυχία οδήγησε σε σοβαρή συζήτηση στο εσωτερικό της ομάδας για το πώς θα έπρεπε να συνεχιστεί η καμπάνια. Τα πιο ακραία στοιχεία πρότειναν μια πορεία “Τσακίστε τους πλούσιους” μέσα στο Δυτικό Μπέλφαστ και μια Πορεία Μνήμης του Harry Roberts στο Δυτικό Λονδίνο. Και οι δυο προτάσεις είχαν σίγουρα ρίσκα. Μια δράση στο Μπέλφαστ θα ανακάτωνε κάθε πλευρά που συμμετείχε στον εμφύλιο πόλεμο, και η συμμετοχή σ’ αυτή θα σήμαινε σοβαρό κίνδυνο ξυλοδαρμού, αν όχι θανάτου. Από την άλλη, μια πορεία τιμής σε έναν μπατσο-κτόνο, θα ήταν μια ανοιχτή πρόκληση για την αστυνομική καταστολή. Και οι δυο επιλογές απορρίφθηκαν. Η καμπάνια “Τσακίστε τους πλούσιους” έφτασε σε ένα άδοξο τέλος μετά την πορεία στο Μπρίστολ, στις 30 Νοέμβρη 1985.\nΗ εγκυρότητα της Class War, ως ομάδας που αποτελεί μια σοβαρή πολιτική απειλή, έφτασε σε σημείο κατάρρευσης. Ωστόσο, η τύχη ευνοεί τους τολμηρούς, και τα μίντια απέδωσαν στην ομάδα κεντρικό ρόλο στις ταραχές του Μπρίξτον και του Τότεναμ τον Αύγουστο της ίδιας χρονιάς. Στην πραγματικότητα, η ομάδα είχε λιγότερα από 20 μέλη στο Λονδίνο εκείνη τη στιγμή και μηδαμινή επιρροή στα γεγονότα εκείνα – ωστόσο μια χούφτα υποστηρικτών τους βρέθηκαν στις περιοχές των ταραχών όταν ξεκίνησαν οι φασαρίες. Παρά την ώθηση αυτή στην καταρρέυουσα πιστότητα της Class War, η ομάδα του Islington αποχώρησε σύντομα, αφήνοντας τον Ian Bone ελεύθερο να πάρει στα χέρια του την κατάσταση ως αναντίρρητος ηγέτης.\nΜετά απ’ αυτό, η Class War έχασε σύντομα τη βάση της και έγινε αδιαχώριστη από κάθε άλλη αναρχική ομάδα. Παρά τις αναφορές στα μίντια, η καμπάνια τους ενάντια στη gentrification (ανάπλαση) στο East End του Λονδίνου ήταν ολότελα αναποτελεσματική. Η ομάδα αποπειράθηκε να διευρύνει το πρόταγμά της από τους πανκς, στους συνηθισμένους ανθρώπους της εργατικής τάξης. Η αναβαπτισμένη “Class War” έχασε το στυλ των πρώτων τευχών της και απέτυχε παταγωδώς στις προσπάθειές της να ανοιχτεί σε ένα ευρύτερο κοινό. Η νέας εμφάνισης εφημερίδα, με ειδικά αφιερώματα σε “σκάνδαλα”, “ποπ”, “σεξ”, κλπ φαινόταν σαν πατρονάρισμα. Εντωμεταξύ, τα μίντια αγνοούσαν την αλλαγή πλεύσης της Class War και συνέχιζαν τα αφιερώματα στις τρομοκρατικές τακτικές της (δες για παράδειγμα το άρθρο στην “News Of The World Sunday Magazine” της 5ης Ιούλη 1987).\nΜετά το πρώτο κύμα επιτυχιών με την αγκιτατόρικη καμπάνια της, η Class War έπεσε σε όλα τα παραδοσιακά λάθη του αναρχικού χώρου. Αυτοί που παρέμειναν στην ομάδα, είχαν νικήσει τους εαυτούς τους στο ίδιο τους το παιχνίδι. Η Class War είχε χρησιμοποιήσει τα μίντια και πέρασε τις πιο ακραίες αναρχικές ιδέες στο ευρύ κοινό, όμως έχοντας κάνει αυτό, η ομάδα απέρριψε προτάσεις που θα παρουσίαζαν στο κοινό κάτι ακόμη πιο ταραχώδες. Μη θέλοντας να οργανώσει πορείες στο Μπέλφαστ και προς τιμήν ενός μπατσο-κτόνου, η ομάδα έπρεπε να αυτο-διαλυθεί. Αντιθέτως, προσπάθησε ανεπιτυχώς να διευρύνει το κάλεσμά της – κάτι που τα μίντια οπωσδήποτε θα απέτρεπαν, ακόμη κι αν η ομάδα ήταν ικανή να φέρει σε πέρας ένα τέτοιο σχέδιο. Σ’ αυτό το σημείο, η Class War εγκατέλειψε την παράδοση που προσπαθώ να χρονολογήσω. Η σατιρική οργή που εμψύχωνε το ντανταιστικό, το καταστασιακό και το πανκ κίνημα στην ακμή τους, είχε εγκαταληφθεί. Η λαϊκίστικη προσέγγιση με την οποία αντικαταστάθηκε ήταν συχνά τόσο κλαψιάρικη που έκανε τις σαπουνόπερες να μοιάζουν συμπαθητικές.\n Ως μια μικρή ομάδα, η Class War αντιλήφθηκε ότι ο καλύτερος τρόπος να περάσει τις ιδέες της στο ευρύ κοινό ήταν να πιαστεί από πολιτιστικά στερεότυπα και αφού τα παράλλαζε κατάλληλα – να τα επανατροφοδοτήσει στα μίντια. Για τους λόγους αυτούς, η Class War ήταν τόσο απασχολημένη με την κουλτούρα (στην ευρεία έννοιά της) όσο και με την πολιτική. Η έμπνευση αντλούνταν περίτεχνα από τρεις πηγές, την κουλτούρα της βρετανικής εργατικής τάξης, το πανκ και την αναρχική/αριστερή-κομμουνιστική παράδοση. Η Class War σχεδιάστηκε ώστε να συσπειρώνει εναντίον της τους δημοσιογράφους και πέτυχε απόλυτα! Οι τακτικές που επιστράτευσε, αντιγράφτηκαν από το πανκ και την αναρχική ιστορία. Σε γενικές γράμμες, ότι ήταν κακό για τα μίντια, εξυμνούνταν από την Class War. Τα μίντια απεικόνιζαν την εργατική τάξη ως βίαιη, και εξίσου και η Class War – ακολουθώντας τα χνάρια του πανκ – υπερβάλλοντας σ αυτή την εικόνα (με την προϋπόθεση βέβαια ότι η βία αυτή στόχετε τους μπάτσους ή τους πλούσιους). Η κάλυψη από τα μίντια τόσο για το πανκ όσο και για την Class War εστίαζε στην προκλητική στάση τους απέναντι στους πλούσιους και το κατεστημένο (ιδιαίτερα την βασιλική οικογένεια). Όταν η Class War έβγαλε το “Better Dead Than Wed” EP της (Mortarhate Records, London 1986), για το γάμο του πρίγκημα Adrew, ήταν σαν τους Sex Pistols και τον Anti-Jubilee δίσκο τους πάλι απ’ την αρχή (εκτός του ότι η Class War δεν ήταν τόσο διαδεδομένη προλεταριακή ψυχαγωγία όσο το πανκ). Έχει επίσης ενδιαφέρον να σημειώσουμε εδώ ότι η δράση των ολλανδών Provos που έλαβε τη μεγαλύτερη δημοσιότητα ήταν η επίθεση με ένα καπνογόνο εναντίον της ολλανδικής βασιλικής γαμήλιας τελετής. Τόσο το πανκ όσο και η Class War επικέντρωσαν την ενέργεια και την επιθετικότητά τους, ως αρετές της κουλτούρας μιας αποφασισμένης εργατικής τάξης. Κάτι που βρίσκεται σε αντίθεση με τα ευγενικά πισώπλατα μαχαιρώματα της μεσαίας και ανώτερης τάξης, που λεν ένα πράγμα και εννοούν αδιάφορα κάτι άλλο. Όλες οι τάσεις που συνοψίζονται στο κείμενο αυτό, το πανκ και η Class War έκαναν την πιο συνολική επίθεση στην κουλτούρα. Τα άλλα κινήματα συχνά έτειναν να περιορίζουν την στόχευσή τους ενάντια στην υψηλή κουλτούρα (τη τέχνη), ή να θέτουν όλη τους την ενέργεια στη δημιουργία εναλλακτικών (συχνά παράλληλων) και συνεπώς λιγότερο απειλητικών – λαιφ-στάιλ (κοινόβια κλπ). Ελάχιστα κινήματα είχαν μια κουλτούρα (της εργατικής τάξης) τόσο συγκροτημένη και συνειδητά αντικαθεστωτική όσο το πανκ και η Class War.\n← Σχετικά με τα ΜΜΕ → Ο GUSTAV METZGER ΚΑΙ Η ΑΥΤΟ-ΚΑΤΑΣΤΡΟΦΙΚΗ ΤΕΧΝΗ


Σε νεαρή ηλικία έγινε στρατιωτικός και πολύ γρήγορα διακρίθηκε για την ανδρεία και την πειθαρχία του. Η ψυχή του όμως, ποθούσε τον βίο της άσκησης και της αφιέρωσης. Γι’ αυτό ξεκίνησε για την περιοχή της Κωνσταντινουπόλεως, Έκανε όμως μία πρώτη στάση στη Χίο. Εκεί δέχτηκε το Άγιο Βάπτισμα και αφιερώθηκε στην ασκητική ζωή και στη μελέτη των Αγίων Γραφών. O τοπικός επίσκοπος, διέκρινε τα χαρίσματά του και τον χειροτόνησε πρεσβύτερο και λίγο αργότερα τον τοποθέτησε ηγούμενο 190 αδελφών για να τούς νουθετεί και να τούς καθοδηγεί. Πολύ γρήγορα, η συνοδεία απέκτησε μεγάλη φήμη. Όμως όταν εκοιμήθησαν οι γονείς του, ο Άγιος και η συνοδεία του, μαζί με άλλους εννέα, σχημάτισαν μια ευσεβέστατη αδελφότητα και εγκαταστάθηκαν στη Σικελία. Σύντομα όμως δέχθησαν την επίθεση του ηγεμόνα, αρνήθηκαν, συνελήφθησαν, υπέστησαν φρικτά βασανιστήρια και τέλος θανατώθηκαν.\nΕπόμενο άρθροΣυνέβη σαν σήμερα 23 Μαρτίου…


Αρχική σελίδαΧΑΡΑΛΑΜΠΑΚΗΣ«Σφραγίζονται» τα ελληνοτουρκικά σύνορα στον Εβρο-Σχεδιάζεται νέος φράχτης 35 χλμ. (ΓΡΑΦΗΜΑ)\nΝέο αποτρεπτικό φράχτη 35 χιλιομέτρων σχεδιάζει η κυβέρνηση - Όλο το σχέδιο επέκτασης στο βόρειο τμήμα του νομού\nΤΟΥ ΜΑΝΟΥ ΧΑΡΑΛΑΜΠΑΚΗ - ΠΗΓΗ: ΤΑ ΝΕΑ 05/02/2022 - [Μετατροπή σε κείμενο: staratalogia.gr]\nΣχέδιο για την κατασκευή νέου αποτρεπτικού φράχτη στον Έβρο, αυτή τη φορά από τους Ψαθάδες του Διδυμότειχου μέχρι το κεντρικό σημείο του ποταμού, στο Σουφλί, βάζει σε εφαρμογή η κυβέρνηση.\nΣτόχος είναι με αυτή την προσθήκη στους ήδη υπάρχοντες φράχτες σε Καστανιές και Φέρες, τα ελληνοτουρκικά σύνορα να σφραγιστούν τόσο από τις ροές παράτυπων μεταναστών αλλά και από κάθε είδους απειλή.\nΣύμφωνα με τις πληροφορίες των «ΝΕΩΝ», η γενική εικόνα που υπάρχει τόσο στην Αστυνομία όσο και στις Ένοπλες Δυνάμεις είναι ότι ο φράχτης μήκους 27 χλμ. που κατασκευάστηκε πρόσφατα στο νότιο κομμάτι του Έβρου, στην περιοχή των Φερών, έχει βοηθήσει σημαντικά στην αποτροπή εισόδου παράτυπων μεταναστών στη χώρα και γενικότερα στο έργο των Αρχών. Με αυτό το δεδομένο ξεκίνησε άμεσα ο σχεδιασμός από το υπουργείο Προστασίας του Πολίτη σε συνεργασία με τα συναρμόδια υπουργεία Άμυνας και Μεταναστευτικής Πολιτικής για την κατασκευή μεταλλικού αποτρεπτικού φράχτη κατά μήκος του ποταμού Έβρου, αλλά πάντα στο ελληνικό κομμάτι της όχθης, από τους Ψαθάδες του Διδυμότειχου μέχρι το Σουφλί.\nΜΕ ΕΛΛΗΝΙΚΟΥΣ ΠΟΡΟΥΣ. Το νέο αποτρεπτικό εμπόδιο θα έχει μήκος 35 χλμ. και θα είναι αντίστοιχων προδιαγραφών με τον φράχτη που κατασκευάστηκε προ ολίγων μηνών στην περιοχή των Φερών. Δηλαδή θα διαθέτει ισχυρό μεταλλικό κιγκλίδωμα (από γαλβανισμένο χάλυβα), ύψους πέντε μέτρων και βάθους έξι μέτρων, με αντιαναρριχητική δομή και βέβαια όπως προβλέπεται στην κορυφή θα φέρει αγκαθωτή κονσερτίνα.\nΘα πρέπει να σημειωθεί ότι ο νέος φράχτης θα κατασκευαστεί με πόρους του ελληνικού κράτους, αφού η ΕΕ έχει αρνηθεί τη χρηματοδότησή του. Αυτό φαίνεται πως είναι ένα από τα «αγκάθια» για το έργο του νέου φράχτη. Αν δηλαδή υπήρχε ευρωπαϊκή χρηματοδότηση, ο καινούργιος φράχτης θα μπορούσε να κατασκευαστεί άμεσα. Εντούτοις δεν μπορεί να αποκλειστεί μια επίσπευση διαδικασιών για το έργο του νέου φράχτη, καθώς η Τουρκία εργαλειοποιεί διαρκώς το Μεταναστευτικό και το χρησιμοποιεί στην προκλητική ρητορική της.\nΤΑ ΔΥΣΚΟΛΑ ΣΗΜΕΙΑ. Σημειώνεται πως στα 35 χιλιόμετρα του νέου αποτρεπτικού εμποδίου στον Έβρο περιλαμβάνονται αρκετά απ' αυτά που οι αστυνομικοί, οι συνοριοφύλακες και οι Ένοπλες Δυνάμεις έχουν επισημάνει ως δύσκολα περάσματα επιχειρησιακά σε ό,τι αφορά τη φύλαξη και την επιτήρηση. Τέτοια σημεία είναι στις περιοχές Ψαθάδες, Λάβαρα, Κισάριο, Γεμιστή Τυχερού.\nΗ ευθύνη για τον σχεδιασμό και την κατασκευή του νέου φράχτη παραμένει στο υπουργείο Προστασίας του Πολίτη. Ωστόσο και αυτό το πρότζεκτ στα ελληνοτουρκικά σύνορα εντάσσεται σε ένα ολιστικό σχέδιο θωράκισης των συνόρων και αποτελεσματικής αποτροπής με στόχο την ασφάλεια των πολιτών που ξεκίνησε ειδικά μετά την «υβριδική» επίθεση στον Έβρο τον Μάρτιο του 2020 από πλευράς Τουρκίας. Ακριβώς για αυτόν τον λόγο, σε αυτή την προσπάθεια υπάρχει συνεργασία Ενόπλων Δυνάμεων, Αστυνομίας και άλλων φορέων. Είναι χαρακτηριστικό δε ότι από το 2020 ο Στρατός έχει προχωρήσει σε σειρά παρεμβάσεων στα σύνορα, όπως η κατασκευή τεχνητών εμποδίων, για να βοηθήσει στην αποτροπή.\nΑΣΤΥΝΟΜΙΑ ΕΒΡΟΣ ΕΘΝΙΚΑ ΘΕΜΑΤΑ ΕΛ.ΑΣ. ΕΝΟΠΛΕΣ ΔΥΝΑΜΕΙΣ ΛΑΘΡΟΜΕΤΑΝΑΣΤΕΣ ΤΟΥΡΚΙΑ ΦΡΑΧΤΗΣ ΕΒΡΟΥ ΧΑΡΑΛΑΜΠΑΚΗΣ


Βασιλικό Παλάτι (Palazzo Reale), Νάπολη: Ενοικιαζόμενα για διακοπές | HomeAway\nΒρήκαμε 3.905 εξοχικά σπίτια. Επιλέξτε τις ημερομηνίες που επιθυμείτε και δείτε τη διαθεσιμότητα\nΒασιλικό Παλάτι (Palazzo Reale): Βρείτε τις καλύτερες επιλογές τουριστική κατοικίας για τις διακοπές σας.\n5-STAR HOLIDAY LOFT ΣΤΟ ΚΕΝΤΡΟ ΤΕΛΕΥΤΑΙΑΣ ΙΣΤΟΡΙΑΣ ΤΙΜΩΝ\nΆνετο και κεντρικό διαμέρισμα στην καρδιά της Νάπολης\nΤο σπίτι στην καρδιά της Νάπολης βυθίζεται στη ναπολιτάνια κουλτούρα και την τέχνη.\nCentro antico - 'Κάτω από ένα θόλο του Spaccanapoli' - palazzo storico\nΔιαμέρισμα Nini Σύντομη επιτρέπει. ζώνης ZTL\nCASA BELL κεντρικό σταθμό της Νάπολης\nΌμορφο διαμέρισμα στη Νάπολη, κομψή περιοχή Vomero\n«Casa Mia Τουρισμού της Νάπολης» άνεση και ηρεμία κοντά στο κέντρο και Metro1!\nΜεγάλο, φωτεινό και όμορφο διαμέρισμα στο κέντρο της Νάπολης\nΑναζητήστε 3.905 τουριστικές κατοικίες\nΒασιλικό Παλάτι (Palazzo Reale), Νάπολη: Πού να μείνετε;\nΒασιλικό Παλάτι (Palazzo Reale): Στις καταχωρίσεις των καταλυμάτων μας για το 2019, θα βρείτε 3.905 διαφορετικά εξοχικά σπίτια. Από 1.135 Οικίες έως 1.780 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Βασιλικό Παλάτι (Palazzo Reale);\nΕίτε ταξιδεύετε μόνοι σας είτε με την οικογένεια ή τους φίλους σας, ορίστε οι περιοχές με τη μεγαλύτερη επιλογή κατοικιών για πολυήμερες διακοπές ή απλώς για μια απόδραση το σαββατοκύριακο σε: Βασιλικό Παλάτι (Palazzo Reale):\nΙστορικό Κέντρο: 1.514 τουριστικά καταλύματα\nΚέντρο της Νάπολης: 1.058 τουριστικά καταλύματα\nΚουαρτιέρι Σπανιόλι: 855 τουριστικά καταλύματα\nMolo Beverello: 1.002 τουριστικά καταλύματα\nΜπορώ να νοικιάσω Οικίες σε Βασιλικό Παλάτι (Palazzo Reale);\nΝαι, φυσικά. Η HomeAway προσφέρει 1.135 Οικίες σε Βασιλικό Παλάτι (Palazzo Reale). Άλλοι δημοφιλείς τύποι ενοικιαζόμενων καταλυμάτων σε Βασιλικό Παλάτι (Palazzo Reale) περιλαμβάνουν:\nΔιαμερίσματα: 1.780 ενοικιαζόμενα καταλύματα διακοπών\nΒίλες: 400 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Βασιλικό Παλάτι (Palazzo Reale)) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 487 τουριστικά καταλύματά μας σε Βασιλικό Παλάτι (Palazzo Reale). Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Βασιλικό Παλάτι (Palazzo Reale);\nΝαι, η HomeAway προσφέρει μια επιλογή 3.905 διαθέσιμων τουριστικών καταλυμάτων για απευθείας κράτηση online και 2.151 για άμεση κράτηση κοντά σε Βασιλικό Παλάτι (Palazzo Reale). Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Βασιλικό Παλάτι (Palazzo Reale)!


Σοφία Καρβέλα: Βουτιές και παιχνίδια στη Μύκονο με τους γιους της! - TLIFE\nΗΟΜΕ Ειδήσεις - Νέα Σοφία Καρβέλα: Βουτιές και παιχνίδια στη Μύκονο με τους γιους της!\n02.08.2019 | 08:30\nΣοφία Καρβέλα: Βουτιές και παιχνίδια στη Μύκονο με τους γιους της!\nΚαλοκαίρι χωρίς Μύκονο δεν γίνεται. Κι έτσι η Σοφία Καρβέλα άφησε για λίγο στην άκρη τις επαγγελματικές υποχρεώσεις και την καθημερινότητα στην Αμερική και βρέθηκε με τους γιους της στην Ελλάδα και στο νησί των ανέμων.\nΠριν λίγες μέρες η κόρη της Άννας Βίσση και του Νίκου Καρβέλα έφθασε με τον Νινίκο και τον Νέστορα στο αεροδρόμιο Ελευθέριος Βενιζέλος και από εκεί πέταξε για την κοσμοπολίτικη Μύκονο, όπου την περίμεναν οι φίλοι της. Χαμογελαστή και ευδιάθετη,μ ανέβασε μάλιστα φωτογραφίες στα social media και έδειχνε να είναι στα καλύτερά της.\nΦυσικά, συνέχεια είχαν οι βόλτες και οι βουτιές στην παραλία της Φτελιάς –που είναι από τις αγαπημένες της- αλλά και τα παιχνίδια στο νερό με τους γιους της. Η ίδια μάλιστα ανέβασε και μια φωτογραφία στο Instagram story της με τον μεγάλο γιος της, αποκαλύπτοντας πως η αγάπη που νιώθει για τα παιδιά της είναι δίχως όρια.\nΔες τις φωτογραφίες τους από τη Μύκονο:


Ο 30χρονος είχε πάει βόλτα στο Σούνιο και επέστρεφε στο σπίτι του στο Ελληνικό όταν σταμάτησε σε χώρο στάθμευσης στο 33o χλμ της λεωφόρου Αθηνών – Σουνίου στο ύψος της Αγίας Μαρίνας – Το δίδυμο των κακοποιών τού είχε στήσει καρτέρι – Ευτυχώς δεν χτύπησαν τον άνδρα.\nΝτουέτο μαχαιροβγαλτών ληστών, έστησε καρτέρι στην παραλιακή, απείλησε 30χρονο άνδρα και με τις φαλτσέτες στα χέρια του άρπαξαν το κινητό του τηλέφωνο και όσα χρήματα είχε πάνω του.\nΟι δράστες ηλικίας περίπου 18-20 ετών και μελαψοί «χτύπησαν» τα ξημερώματα της Κυριακής. Ο 30χρονος είχε πάει βόλτα στο Σούνιο και επέστρεφε στο σπίτι του στο Ελληνικό όταν σταμάτησε σε έναν χώρο στάθμευσης στο 33o χλμ της λεωφόρου Αθηνών – Σουνίου στο ύψος της Αγίας Μαρίνας.\nΜε την απειλή μαχαιριών απαιτούν να τους δώσει το κινητό του τηλέφωνο ενώ του αποσπούν και 50ευρώ που είχε πάνω του χωρίς ευτυχώς να τον πειράξουν.


188. Φιλοσοφία: Ναζισμός και Κομμουνισμός - Vigla\n188. Φιλοσοφία: Ναζισμός και Κομμουνισμός\n1. Παντού στην προηγμένη Δύση είναι γνωστή η στυγερή φύση του Ναζισμού και τα εγκλήματά του τόσο με τις πολεμικές επιχειρήσεις του κατά άλλων λαών, την καταπίεση και τη λεηλασία των αγαθών τους, όσο και με την απάνθρωπη γενοκτονία των Εβραίων στο λεγόμενο Ολοκαύτωμα.\nΤα δημοκρατικά φιλελεύθερα έθνη της Δυτικής Ευρώπης με προεξάρχουσα τη Βρετανία, αργότερα και την Ελλάδα και τη Σερβία, πολέμησαν τους Ναζί με όλες τους τις δυνάμεις, ενώ η Σοβιετία επί 2 έτη σχεδόν (Αυγ 1939 ως Ιουν 1941) τροφοδοτούσε τους χιτλερικούς με πετρέλαιο, καουτσούκ, άλλες πρώτες ύλες και σιτηρά. Μόνο όταν οι Ναζί επιτέθηκαν στην ανέτοιμη ΕΣΣΔ, εδέησε ο αιμοσταγής Στάλιν να τους πολεμήσει. (Και τον Δεκέμβριο 1941 οι ΗΠΑ επίσης εδέησαν να στρέψουν τις γιγάντιες δυνάμεις τους εναντίον του, αφού ο Χίτλερ είχε κηρύξει πόλεμο κατά των ΗΠΑ!)\nΗ εξίσου εγκληματική συμπεριφορά των κομμουνιστών (η ίδια ωμή, μονοκομματική, φασιστική νοοτροπία με πολεμικές επιχειρήσεις και γενοκτονίες) δεν αντιμετωπίστηκε ποτέ ως τέτοια. Δεν υπήρξαν δίκες αντίστοιχες της Νυρεμβέργης και οι πρωτεργάτες δεν τιμωρήθηκαν για τα εγκλήματά τους κατά της ανθρωπότητας – ή δεν κηρύχθηκαν ένοχοι.\n2. Ποιος από τους δυο φασισμούς ή ολοκληρωτισμούς είναι χειρότερος;\nΑυτή είναι μια ερώτηση που απασχόλησε (και απασχολεί) πολλούς ανθρώπους, απλούς ή εξειδικευμένους, κοινούς ή πανεπιστημιακούς, σε όλη την προοδευτική και φιλελεύθερη Δύση.\nΚάνω αυτόν τον προσδιορισμό, διότι στην Ελλάδα του 2018, ένα μεγάλο μέρος του πληθυσμού (που γενικά είναι αμόρφωτο) διατηρεί μια ισχυρότατη πλάνη πως ο κομμουνισμός οδήγησε μπροστά την ανθρωπότητα, δείχνοντας πραγματικό ανθρωπισμό καθώς “ελευθέρωσε” τους εργαζόμενους από την καταπίεση του “καπιταλισμού”.\nΔεν είναι απλώς ανιστόρητοι αυτοί οι Έλληνες, είναι αμόρφωτοι με μια γενικότερη έννοια καθώς δεν γνωρίζουν ούτε καν την τρέχουσα πραγματικότητα στον κόσμο, στην Ευρώπη και στη χώρα τους. Απλά αναμασούν ή πιπιλούν τη συνθηματολογία που πλάσαρε περίτεχνα η αριστερή προπαγάνδα.\nΔεν διανοούνται καν να μελετήσουν 1-2 βιβλία ή άρθρα από Ρώσους σύγχρονους ιστορικούς που μιλούν για τον ολοκληρωτισμό στη Σοβιετία και τα εγκλήματα που διέπραξε το ΚΚΣΕ (όχι μόνο ο Στάλιν) στους σοβιετικούς πολίτες Τα αρχεία όλα της Σοβιετίας έχουν ανοίξει για ερευνητές· της Κίνας, εξίσου αιματοβαμμένα, ελάχιστα!\n3. Η ερώτηση παραμένει: ποιος ήταν ο χειρότερος φασισμός; Και πώς θα καταμετρήσουμε και θα κρίνουμε;\nΗ εγκληματικότητα του κομμουνισμού πρωτοεμφανίστηκε ντροπαλά το 1956 με τον Χρουστσόφ που άρχισε την αποσταλινοποίηση, όχι όμως την πηγή του σταλινισμού που ήταν ο ίδιος ο πρωτοπόρος και “άγιος” λενινισμός. Αλλά η πραγματικότητα, εκτός από αμελητέες ίσως δημοσιεύσεις αντιφρονούντων που δραπέτευσαν στη Δύση (Σοζενίτσιν, πχ.), άρχισε να παρουσιάζεται σε όλη τη φρικιαστική έκτασή της μετά το 1989 όταν η Σοβιετία άρχισε να καταρρέει. Στις δεκαετίες 1990 και, κυρίως, 2000 άρχισαν να παρουσιάζονται σε αυξανόμενο βαθμό τα Αρχεία της Σοβιετίας και μελέτες με τα νέα στοιχεία από Ρώσους ιστορικούς.\nΤώρα υπάρχουν τόσα στοιχεία για τη Σοβιετία, τους δορυφόρους της και τα συντροφικά καθεστώτα στις άλλες ηπείρους, όσα και για κάθε δημοκρατική φιλελεύθερη (καπιταλιστική, έστω) χώρα.\nΟ ιστορικός Antony Beevor (Stalingrad, Ardennes 1944, The 2nd World War κλπ) το βρίσκει δύσκολο να δώσει απάντηση στο ερώτημα «Ποιο είναι χειρότερο, εγκληματικότερο καθεστώς» διότι εξετάζοντας τα εγκλήματα και τα θύματα των δυο καθεστώτων δεν βλέπει διαφορές.\nΟ δικός μας πρώην υπουργός Δικαιοσύνης, κ. Κοντονής, παντελώς ανιστόρητος, δεν ήθελε τον Οκτώβριο 2017 να τοποθετηθεί εναντίον των σοβιετικών εγκλημάτων διότι εξακολουθεί να έχει την κομμουνιστική νοοτροπία δίνοντάς της, όπως λένε, “ανθρώπινο πρόσωπο”. Τότε και ο Ριζοσπάστης του ΚΚΕ έγραψε ένα αγανακτισμένο άρθρο του γεμάτο ψευδολογία κατά των Ευρωπαίων που τολμούσαν να αμαυρώσουν το φωτοστέφανο των «αγίων» της Σοβιετίας λόγω του εορτασμού της απελευθέρωσης των Βαλτικών κυρίως, μα και άλλων χωρών, από την ασφυκτική αγκαλιά της Σοβιετίας.\n4. Πράγματι, όποιος εμβαθύνει λίγο στους δυο ολοκληρωτισμούς βρίσκει πως δεν υπάρχουν σημαντικές διαφορές – εκ πρώτης όψεως.\nΟι Ναζί εξόντωσαν περίπου 6 εκατομμύρια Εβραίους, ενήλικες, γέροντες, γυναίκες, παιδιά και βρέφη, στα 6 έτη 1940-45, αρχίζοντας με την Πολωνία (Σεπτ 1939).\nΟι Μπολσεβίκοι εξόντωσαν περίπου 6 εκατομμύρια σοβιετικούς πολίτες (3,5 εκμ στην Ουκρανία, 1 εκμ στο Καζακστάν, 1 εκμ στην Κριμαία και 0,5 εκμ αλλού) μόνο στα 3 έτη της Σταλινικής κολεκτιβοποίησης 1931-33.\nΠοσοτικά δεν υπάρχει διαφορά. Ακόμα κι αν ο μεν υπερέχει αριθμητικά σε σφαγές αθώων κατά 2 ή 3 εκμ, ή κατά ένα ή δυο έτη, το σύνολο είναι τόσα πολλά εκατομμύρια δολοφονημένων που η διαφορά δεν μετρά πια.\nΥπάρχει ποιοτική διαφορά ισχυρίζονται ανθρωπιστές, διανοούμενοι (πχ. F. Furet The Passing of an Illusion, Chicago Univ. Press 1999) και, βέβαια, οι αναρχοαριστεροί. Η εξόντωση εκατομμυρίων στη Σοβιετία είχε ως στόχο πανανθρώπινες αξίες όπως η ισότητα, ελευθερία, δικαιοσύνη και κοινωνική ανάπτυξη. Όσο σκληρό, όσο καταπιεστικό κι αν ήταν το καθεστώς, ο σκοπός ήταν πολιτικός, το τέλος ανθρωπιστικό: ο σκοπός των Μπολσεβίκων – η ανύψωση στον κομμουνισμό – ήταν σοβαρός.\nΜε τους Ναζί, ο κινητήριος παλμός και στόχος ήταν αναίσχυντος εθνικός εγωισμός και συνακόλουθη, απάνθρωπη αλαζονεία. Όχι σοβαρός.\n5. Και οι δυο κρίσεις λαμβάνουν υπόψη τους το δήθεν επιστημονικό υπόβαθρο του κάθε καθεστώτος. Ο ναζισμός στηριζόταν στη δαρβινική θεωρία για την επιβίωση του ισχυρότερου στο φυσικό περιβάλλον του πλανήτη. Ο κομμουνισμός στη μαρξιστική θεωρία της πάλης των τάξεων και της επικράτησης των προλετάριων στην ιστορική αναγκαιότητα. Αλλά ενώ η πρώτη έχει κάποια βεβαίωση στη φύση και στην ιστορική πραγματικότητα, τουλάχιστον (ναι, ο ισχυρότερος επιβιώνει), η δεύτερη δεν έχει καμιά ιστορική στήριξη (πουθενά οι προλετάριοι δεν έχουν επικρατήσει επαναστατικά)!\nΜετά, ο Χίτλερ επίσης ήθελε μια Νέα Τάξη στην Ευρώπη και τον κόσμο, ένα νέο πολιτικό καθεστώς όπου η Άρια φυλή με αιχμή το Γερμανικό έθνος, θα κυριαρχούσε.\nΕπίσης, ενώ οι Ναζί δεν υποκρίνονταν πως ήταν ενάρετοι και ανθρωπιστές οι Μπολσεβίκοι διαλαλούσαν τον ανθρωπισμό τους, σφάζοντας κρυφά και απάνθρωπα εκατομμύρια ανθρώπους, θυσία στον κομμουνιστικό επεκτατισμό, σε όλο τον κόσμο, όχι μόνο στην Ευρώπη! Και, ακόμα και σήμερα, ενώ οι Γερμανοί έχουν καταδικάσει τον Ναζισμό, οι ηγεσίες στη Ρωσία και Κίνα αρνούνται να καταδικάσουν ωμά την ωμή εγκληματικότητα των Λένιν, Στάλιν και Μάο!\nΈτσι δεν ευσταθούν καθόλου οι κολοβές αιτιάσεις των αναρχο-αριστερών.\nΤον Μάρτιο 1939 στο Κομματικό Συνέδριο, ο Στάλιν δήλωσε πως η ΕΣΣΔ θα χρειαζόταν 10 με 15 έτη ακόμα για να φθάσει το οικονομικό επίπεδο των προηγμένων καπιταλιστικών χωρών. Δεν έφθασε ούτε 50 έτη αργότερα και γι’ αυτό κατέρρευσε, μα κρατούσε τους πολίτες της σε σκλαβιά απαράμιλλης στέρησης.\nΌλες οι εξαγγελίες περί ανθρωπισμού (ανάπτυξη, ελευθερία, ευημερία, ισότητα κλπ), ενώ οι άνθρωποι ζούσαν ωσάν ταριχευμένοι σε τρόμο, ήταν παραμυθιαστική προπαγάνδα – με την οποία παραμένουν σε βαθιά ύπνωση όλες οι δύσμοιρες μάζες των αναρχοαριστερών στην Ελλάδα.\nPrevious article Η εθνική κυριαρχία των τσιπριστών\nNext article Εκμαυλιστής συνειδήσεων βουλευτών!


15 πράγματα που μπορεί να είναι δύσκολα, αλλά θα μεταμορφώσουν την ζωή σας. | Anonymoi.gr\nΤο τι κάνει κάποιον να αισθάνεται άβολα εξαρτάται από τον κάθε άνθρωπο ξεχωριστά, αλλά και από την καθολική αναγνώριση των ορίων και την καταπάτησή τους.\n“Νομίζω, ότι η καλύτερη μέθοδος είναι να κάνουμε κάθε μέρα ή κάθε βδομάδα κάτι που μας κάνει να αισθανόμαστε λίγο άβολα. Αυτό θα ενσωματώσει την εμπειρία μέσα στο μοντέλο της “κανονικότητας” και κατά συνέπεια θα διευρύνετε την ζώνη ασφαλείας σας”, εξηγεί ο χρήστης του Quora, Τζος Μέγιερ.\nΔείτε παρακάτω 15 δύσκολα πράγματα, που μπορούν να μεταμορφώσουν για πάντα την ζωή σας.\n1.Αμφισβητείστε τα πάντα.\nΈνα από τα πιο άβολα πράγματα που μπορεί να κάνει κάποιος είναι να αμφισβητεί τα πάντα, να μην θεωρεί τίποτα δεδομένο και να ψάχνει απαντήσεις, γράφει ο Μαλί Γκουράμ.\n2.Να είστε απόλυτα ειλικρινείς.\nΤο να είστε απόλυτα ειλικρινείς με τους ανθρώπους που υπάρχουν στην ζωή σας είναι ένα από τα πιο άβολα πράγματα. Για να το κάνετε αυτό, μπορείτε να γράψετε ένα γράμμα σε όσους έχετε κάτι να πείτε, είτε καλό, είτε κακό, να τους το δώσετε και μετά να καταγράψετε πως αυτή η εμπειρία επηρέασε εσάς και τους άλλους, εξηγεί ο Ράιαν Μπράουν.\nΠολλές φορές, το να επιβραδύνουμε τους ρυθμούς μας και να βρούμε την εσωτερική μας ηρεμία μπορεί να είναι δύσκολο, αφού οι περισσότεροι έχουν συνέχεια κάποια υποχρέωση να διεκπεραιώσουν.\nΩστόσο, ο Νέιθαν Χέρσεϊ αναφέρει, ότι τα οφέλη από αυτή την διαδικασία περιλαμβάνουν την βελτίωση των γνωστικών ικανοτήτων, συναισθηματική νοημοσύνη και την αυτο-πειθαρχία.\n4.Ξυπνήστε πολύ νωρίς.\nΟ Εκίν Οτσαλάν λατρεύει να ξυπνάει πολύ νωρίς το πρωί, γιατί του παρέχει το τέλειο περιβάλλον για μελέτη και δουλειά.\n5.Κάντε κάτι δημιουργικό.\n“Πολλοί άνθρωποι λένε, ότι θέλουν να είναι δημιουργικοί και μετά πάνε στο σπίτι και μένουν κολλημένοι μπροστά στην τηλεόραση. Σίγουρα, ο φόβος της απόρριψης και της αποτυχίας είναι ισχυροί παράγοντες, αλλά το να βρείτε κάτι δημιουργικό να κάνετε μπορεί να κάνει θαύματα στο μυαλό και το σώμα σας”, αναφέρει ο Μαρκ Τουλ.\n6.Παρακολουθήστε τα χρήματά σας.\n“Παρακολουθήστε που ξοδεύετε την κάθε δεκάρα και προσπαθήστε να πληρώνετε παντού με μετρητά. Θα εκπλαγείτε με το πόσα χρήματα μπορείτε να εξοικονομήσετε”, προτείνει οΜπρους Μακιντούρ.\nΟ Γκουράμ υποστηρίζει, ότι ο εθελοντισμός θα σας κάνει να νιώσετε μέρος ενός μεγαλύτερου σκοπού.\n8.Παρακολουθήστε τι τρώτε.\nΠαρακολουθήστε αυτά που τρώτε καθημερινά και την γυμναστική που κάνετε και θα δείτε άμεσα αποτελέσματα στο σώμα σας, υποστηρίζει η Τίνα Μάρσαλ.\n9.Φάτε μόνο θρεπτικά τρόφιμα.\n“Ετοιμάστε το φαγητό σας μόνοι σας και καταναλώστε όσο περισσότερα βιολογικά προϊόντα μπορείτε. Μπορεί να είναι λίγο ακριβά, αλλά σίγουρα είναι φθηνότερα από τα νοσοκομεία και τις εξετάσεις”, υποστηρίζει ο Νταγκ Γουίτνεϊ.\n10.Εξασκείστε τις δημόσιες ομιλίες.\nΠολλοί είναι αυτοί που τρομάζουν σε αυτή την ιδέα, αλλά ποτέ δεν ξέρετε πότε μπορεί να χρειαστεί να κάνετε μια δημόσια ομιλία. Εξασκώντας τις δημόσιες ομιλίες, μπορείτε να βελτιώσετε τις επικοινωνιακές σας δεξιότητες, υποστηρίζει ο Γκουράμ.\n11.Μιλήστε με έναν καινούργιο άνθρωπο.\n“Αν βλέπετε κάποιον για τον οποίο ενδιαφέρεστε, πηγαίνετε να του μιλήσετε. Το χειρότερο που μπορεί να συμβεί είναι να σας απορρίψει και μετά να έχετε μια αστεία ιστορία να διηγείστε στους φίλους σας”, αναφέρει ο Τουλ.\n12.Αφήστε το κινητό στην τσέπη σας.\n“Πόσες φορές έχετε τσεκάρει το κινητό σας, όσο διαβάζετε αυτό το άρθρο; Υπάρχει κάτι που λέγεται ψηφιακή αποτοξίνωση και επιτρέπει στο μυαλό μας να περιπλανηθεί”, υποστηρίζει οΤουλ.\n13.Επιλέξτε ένα πράγμα κάθε φορά και δώστε τον καλύτερο εαυτό σας.\n“Η πρόθεση είναι το κλειδί για την εκμάθηση. Το πρόβλημα με τους όσους ψάχνουν να βελτιώσουν κάτι είναι, ότι δεν ξέρουν τι ακριβώς ψάχνουν”, αναφέρει ο Ρομπ Χάνα.\n14.Ολοκληρώστε ένα σχεδόν αδύνατο στόχο.\nΤο πιο άβολο πράγμα που μπορεί να κάνει κάποιος είναι να θέσει έναν δύσκολο στόχο, που δεν έχει ξανακάνει, και να τον πετύχει.\n“Το πιο δύσκολο πράγμα είναι να βγεις έξω και να κάνεις τα πρώτα βήματα, που θα σε βοηθήσουν στην πραγματοποίηση του στόχου”, αναφέρει ο Ριζγουάν Ασίμ.\n“Νομίζω, ότι το πιο άβολο και υγιές πράγμα που μπορεί να κάνει κάποιος είναι να ξεκινήσει θεραπεία. Εκεί, οι άμυνες που έχουμε και χρησιμοποιούμε για χρόνια μπορούν να εκτεθούν να συνειδητοποιήσετε, ότι δεν είστε αυτοί που νομίζετε, ότι είστε”, αναφέρει ο Σαμ Χαμ.\n“Μαθαίνοντας, ότι εσείς και οι άλλοι γύρω σας, δεν είστε ούτε μόνο μαύρο, ούτε μόνο άσπρο, μπορεί να σας κάνει να νιώσετε άβολα”, εξηγεί.


Αρχική/Σεξ/Ζευγάρι/Αν αδυνατίσω, θα κάνω καλύτερο σεξ;\nOctober 7, 2019\tΖευγάρι, Σεξ\nΕπηρεάζει η παχυσαρκία τη σεξουαλική μας ζωή; Μια έρευνα αποδεικνύει πως η παχυσαρκία, πέρα από τις ψυχολογικές επιπτώσεις στην αυτοεικόνα μας και την ερωτική διάθεση έχει και βιολογικές συνέπειες, δημιουργώντας σεξουαλική δυσκολία, σε άνδρες και γυναίκες.\nΕίναι γνωστό πως το αδυνάτισμα βελτιώνει την ποιότητα ζωής, αλλά και πως βελτιώνει και τη σεξουαλική ζωή, αυτό δε το γνωρίζαμε η απλά πιστεύαμε πως ίσως, η εικόνα να βελτιώνει την ψυχολογία της ερωτικής ζωής «πιο αδύνατος πιο σέξι».\nΜια καινούρια πολύ ενδιαφέρουσα έρευνα μελέτησε τις παραμέτρους της φυσιολογίας της κυκλοφορίας και όχι μόνο τους ψυχολογικούς παράγοντες, όπως συνηθιζόταν έως τώρα. Οι γυναίκες που μελετήθηκαν ήσαν παχύσαρκες και προεμμηνοπαυσιακές με προβλήματα κυκλοφορίας, διαβήτη και σεξουαλική δυσκολία.\nΜπήκαν σε πρόγραμμα αδυνατίσματος με δίαιτα, άσκηση αλλά και ειδική παρακολούθηση σε εξειδικευμένα κέντρα για διαβήτη και αδυνάτισμα. Η μια ομάδα γυναικών έκανε δίαιτα και άσκηση στο σπίτι χωρίς άλλη όμως φροντίδα ενώ η δεύτερη ομάδα έκανε δίαιτα, άσκηση , αλλά εξεταζόταν τακτικά σε κλινική διαβήτη από εξειδικευμένο προσωπικό.\nΠώς αποκτάμε καλύτερη σεξουαλική ζωή;\nΤα αποτελέσματα στη σύγκριση των δυο αυτών ομάδων, έδειξαν πως οι γυναίκες με στενή ιατρική παρακολούθηση, είχαν σαφέστερη βελτίωση στην σεξουαλική ζωή τους από τις άλλες, που απλά έκαναν δίαιτα για απώλεια βάρους. Το συμπέρασμα της μελέτης είναι πως πιθανό στα ειδικά κέντρα η παχυσαρκία να αντιμετωπίζεται ως νόσος συνολικά, με ρύθμιση του διαβήτη και του αγγειακού προβλήματος που τον συνοδεύει.\nΕίναι γνωστό πως η παχυσαρκία κρύβει μεταβολικό πρόβλημα, δηλαδή διαβήτη και πάθηση της μικροκυκλοφορίας. Άρα το πιο πιθανό είναι πως με την εντατική αγωγή στις παχύσαρκες ο διαβήτης ρυθμίζεται, η αντίσταση στην ινσουλίνη βελτιώνεται. Άρα έχουμε καλύτερη μικροκυκλοφορία των γεννητικών οργάνων, άρα και καλύτερη σεξουαλική ζωή.\nΕίναι πλέον τεκμηριωμένο πως η μικροκυκλοφορία των γεννητικών οργάνων, τόσο στον άνδρα αλλά και στη γυναίκα, παίζει σημαντικό ρόλο για την ολοκλήρωση της συνουσίας και του οργασμού και είναι επίσης πολύ μελετημένο το φαινόμενο της δυσκολίας που παρατηρείται σε πληθυσμούς με διαβήτη και παχυσαρκία, λόγω της μειωμένης κυκλοφορίας.\nΤο μήνυμα είναι πως δεν παίζουμε με την πάθηση που λέγεται παχυσαρκία γιατί θα έχουμε δυσκολίες και στην ερωτική ζωή, όχι μόνο στα ζωτικά όργανα όπως μάτια, νεφρά, πόδια άρα προσέχουμε σαν τα μάτια μας τον διαβήτη και τρώμε λιγότερα κοψίδια στη Βάρη τις Κυριακές.


Θρήνος στον ΠΑΟΚ – Πέθανε ο Κώστας Πίρτσος\n#Tags: ΠΑΟΚΚώστας Πίρτσος\nSportime Team • 07/06/2018 - 06:22\nΠένθος στον «δικέφαλο του Βορρά», για τον θάνατο του βετεράνου τερματοφύλακα Κώστα Πίρτσου, που έφυγε σε ηλικία 73 ετών, μετά από σύντομη νοσηλεία. Ο Πίρτσος, φόρεσε τη φανέλα του ΠΑΟΚ τη δεκαετία του ’60 και στη συνέχεια αγωνίστηκε στην ομάδα της Λαμίας. Μάλιστα πριν τρία χρόνια είχε δοθεί φιλικό μεταξύ των δύο ομάδων προς τιμήν...\nΠένθος στον «δικέφαλο του Βορρά», για τον θάνατο του βετεράνου τερματοφύλακα Κώστα Πίρτσου, που έφυγε σε ηλικία 73 ετών, μετά από σύντομη νοσηλεία.\nΟ Πίρτσος, φόρεσε τη φανέλα του ΠΑΟΚ τη δεκαετία του ’60 και στη συνέχεια αγωνίστηκε στην ομάδα της Λαμίας. Μάλιστα πριν τρία χρόνια είχε δοθεί φιλικό μεταξύ των δύο ομάδων προς τιμήν του.\nΜετά το τέλος της ποδοσφαιρικής του καριέρας ο βετεράνος γκολκίπερ ακολούθησε προπονητική καριέρα, ενώ ξεχώριζε για το ήθος του και ήταν ιδιαίτερα αγαπητός στους φίλους του ΠΑΟΚ, αλλά και στους φιλάθλους γενικότερα.\nΟ Κώστας Πίρτσος κατέληξε χθες Τετάρτη 6/6 ύστερα από σύντομη νοσηλεία σε νοσοκομείο. Η κηδεία του θα γίνει σήμερα (Πέμπτη 7/6) στις 12 το μεσημέρι από τον Ιερό Ναό Αγίου Γεωργίου στο Φίλυρο Θεσσαλονίκης.\n« Οι αθλητικές μεταδόσεις της Πέμπτης 7/6\nΟ Ιγκουοντάλα… έκανε πόστερ τον Γκριν! (vid) »


Ειδήσεις για ΝΕΥΡΟΚΟΠΙ - Agropost\nΑρχική Ετικέτες ΝΕΥΡΟΚΟΠΙ\nΜεγάλες ζημιές στην μη συγκομισθείσα πατάτα Κ. Νευροκοπίου, προκάλεσαν οι έντονες και πολυήμερες βροχές της περασμένης εβδομάδας. Πρόκειται για μια «τεράστια καταστροφή», όπως τόνισε στην τοπική εφημερίδα της Δράμας «Πρωινός Τύπος» ο δήμαρχος κ. Κυριακίδης,...\nΤα πλημμυρικά φαινόμενα στην περιοχή του Νομού Δράμας, είναι κάτι το σύνηθες στην περιοχή της υπαίθρου. Πολλές φορές βλέπουμε ότι ο κάμπος του λεκανοπεδίου Κ. Νευροκοπίου πλημμυρίζει συχνά, με αποτέλεσμα να έχουν κινδυνεύσει σε μεγάλο βαθμό...\nΠατάτα Νευροκοπίου: Με μειωμένη παραγωγή αρχίζει η συγκομιδή\nΠροβλήματα από τις άσχημες καιρικές συνθήκες αντιμετωπίζουν οι παραγωγοί πατάτας του λεκανοπεδίου Νευροκοπίου της Δράμας. «Οι συνεχόμενες βροχοπτώσεις δημιουργούν πρόβλημα στην καλλιέργεια. Αναμένεται να έχουμε μειωμένη παραγωγή και μπορεί να υπάρξουν κάποια προβλήματα ποιότητας», τονίζει στον ΑγροΤύπο ο παραγωγός...


Σε αναζήτηση προπονητή η Ανόρθωση - 1st Division - Novasports.gr\nΗ διοίκηση της Ανόρθωσης έχει ξεκινήσει την αναζήτηση προπονητή, καθώς ο Ρόνι Λέβι αναμένεται να αποτελέσει παρελθόν από τον πάγκο της και στην κορυφή της λίστας βρίσκεται ο Τιμούρ Κετσπάγια.\nΗ διοίκηση της Ανόρθωσης έχει ξεκινήσει την αναζήτηση προπονητή, καθώς ο Ρόνι Λέβι αναμένεται να αποτελέσει παρελθόν από τον πάγκο της και στην κορυφή της λίστας βρίσκεται ο Τιμούρ Κετσπάγια. Σύμφωνα με τον κυπριακό Τύπο, η διοίκηση της ομάδας έχει λάβει την απόφαση για την απομάκρυνση του Ισραηλινού τεχνικού και ο πρόεδρος της ομάδας, Ανδρέας Παντελή είναι έτοιμος να ξεκινήσει επαφές με τους υποψήφιους αντικαταστάτες του.\nΟ Παντελή θα προσπαθήσει να πείσει τον Τιμούρ Κετσπάγια, προκειμένου να επιστρέψει στον πάγκο της κυπριακής ομάδας και να αναλάβει την τεχνική της ηγεσία. Ο Γεωργιανός τεχνικός εμφανίζεται θετικός στο συγκεκριμένο ενδεχόμενο, όμως πρώτα θέλει να δει το πλάνο της διοίκησης για τα επόμενα χρόνια.


ΝΕΟΛΑΙΑ – Meganisi News\n25 Νοεμβρίου 2016 5\nΗ νέα «περίοδος» στην οποία έχει εισέλθει ο ΣΥΡΙΖΑ, συνιστά για εμάς, όχι μια τακτική ή μερική υποχώρησή του σε […]\n1 Μαΐου 2015 0\nΝεολαία ΣΥΡΙΖΑ: “Ο φόβος αλλάζει πλευρά. Τώρα μιλάμε εμείς!”\nTo 53% των νέων βρίσκεται εκτός εργασίας για πάνω από έναν χρόνο Το 53% των άνεργων νέων στην Ελλάδα βρίσκεται […]\n1 Ιανουαρίου 2013 0\nΈνα νέο κίνημα γεννιέται στην Λευκάδα\n«Μια φορά προσπαθήσαμε να δούμε τον Δήμαρχο, δεν μας άφησαν. Δεν έχουμε καμιά επαφή.» Οι νέοι σηκώνουν ανάστημα! Διεκδικούν «Ενεργά» […]


Αγγειοχειρουργική Αντιμετώπιση Διαβητικού Ποδιού - Φώτης Μαρκάτης : Fmarkatis\nΦΩΤΙΟΣ ΜΑΡΚΑΤΗΣ ΑΓΓΕΙΟΧΕΙΡΟΥΡΓΟΣ ›› Παθήσεις ›› Διαβητικό Πόδι ›› Αγγειοχειρουργική Αντιμετώπιση Διαβητικού Ποδιού\nΤι είναι το διαβητικό πόδι ;\nΤο διαβητικό πόδι είναι μια από τις συχνότερες επιπλοκές που μπορεί να παρουσιαστεί σε ασθενή με σακχαρώδη διαβήτη. Κύριο αίτιο είναι η νευροπάθεια και αγγειοπάθεια ή ο συνδυασμός τους και η εξέλιξη του διαβητικού ποδιού εάν δεν αντιμετωπισθεί μπορεί και να είναι η γάγγραινα με αποτέλεσμα τον ακρωτηριασμό του ποδιού.\nΓιατί εμφανίζεται το «διαβητικό πόδι» ;\nΤο διαβητικό πόδι όπως προαναφέρθηκε είναι αποτέλεσμα του σακχαρώδη διαβήτη. Συγκεκριμένα, ο διαβήτης σκληραίνει και στενεύει τα αγγεία που μεταφέρουν το αίμα στο πόδι με αποτέλεσμα να γίνεται μειωμένη αιμάτωση. Η μειωμένη αιμάτωση δυσχεραίνει όχι μόνο την προσπάθεια του οργανισμού να αντιμετωπίσει τις φλεγμονές αλλά μειώνει και την δυνατότητα να τις επουλώσει.\nΓάγγραινα και Ακρωτηριασμός\nΟι ασθενείς με διαβητικό πόδι σε προχωρημένες καταστάσεις οδηγούνται στην εμφάνιση γάγγραινας η οποία χρήζει ακρωτηριασμού. Ο κύριος λόγος είναι η περιφερική αγγειοπάθεια στους διαβητικούς, που μειώνει το αίμα που φτάνει στα πόδια, καθώς και η διαβητική νευροπάθεια που μειώνει την αίσθηση του πόνου ή γενικότερα των εξωτερικών, δυνητικά τραυματικών, ερεθισμάτων. Ο συνδυασμός παθήσεων στα αγγεία αυξάνει σημαντικά την πιθανότητα έλκους και φλεγμονής που αν δεν αντιμετωπισθούν σωστά οδηγούν τον ασθενή σε ακρωτηριασμό. Βέβαια, αξίζει να σημειωθεί ότι το 80% των ακρωτηριασμών που γίνονται ανά χρόνο στην Ελλάδα θα μπορούσαν να είχαν αποφευχθεί εάν ο ασθενής είχε επισκεφθεί έναν εξειδικευμένο αγγειοχειρουργό.\nΤι είναι η περιφερική αγγειοπάθεια ;\nΗ περιφερική αγγειοπάθεια είναι μια νόσος κατά την οποία υπάρχει απόφραξη ή στένωση των αρτηριών των κάτω άκρων, λόγω ύπαρξης αθηρωματικών βλαβών. Οι αθηρωματικές βλάβες/πλάκες αποτελούνται κυρίως από λίπη που αναπτύσσονται σταδιακά στο εσωτερικό των αρτηριών, εμποδίζοντας την αιματική τους ροή.\nΟι κυριότεροι παράγοντες κινδύνου για την εκδήλωση περιφερικής αγγειοπάθειας είναι:\nΕνδοαγγειακή Θεραπεία Διαβητικού ποδιού\nΗ σύγχρονη ενδοαγγειακή τεχνολογία μπορεί σε κάποιες περιπτώσεις να αποτελέσει εναλλακτική αντιμετώπιση έναντι του κλασικού χειρουργείου στην αντιμετώπιση του διαβητικού ποδιού.\nΤα πλεονεκτήματα της ενδοαγγειακής τεχνολογίας είναι :\nΜειωμένος μετεγχειρητικός πόνος και νοσηρότητα\nΑπουσία τομών και χειρουργικού τραύματος\nΓρήγορη επιστροφή του ασθενούς στην καθημερινότητα\nΗ βελτίωση των δεικτών νοσηρότητας και θνητότητας συγκριτικά με την κλασική χειρουργική.\nΤα παραπάνω είναι ιδιαίτερα σημαντικά κριτήρια για τους διαβητικούς ασθενείς, οι οποίοι είναι πολύ επιβαρυμένοι με σοβαρό κίνδυνο επιπλοκών από την καρδιά ή τον εγκέφαλο.


Ψήφο από τα 17 χρόνια θέλει το Μαξίμου - Ειδήσεις - Νέα Κρήτη\nΤώρα διαβάζετε: Ψήφο από τα 17 χρόνια θέλει το Μαξίμου\nΑνανέωση 16/05/2016, 12:03\nΨήφο από τα 17 χρόνια θέλει το Μαξίμου\nΑπλή αναλογική με μείωση του περίφημου μπόνους εδρών από 50 έδρες σήμερα στις 30 πλέον έδρες, ψήφο στα 17 (!), "σπάσιμο" εκλογικών περιφερειών, πλαφόν 12ετίας για την κοινοβουλευτική θητεία, μεικτό εκλογικό σύστημα με συνδυασμό σταυρού και λίστας... είναι μερικές μονάχα από τις σαρωτικές αλλαγές που προβλέπει ο νέος εκλογικός νόμος, τον οποίο σύμφωνα με διαρροές επεξεργάζεται η κυβέρνηση και θα φέρει το καλοκαίρι προς ψήφιση στη Βουλή.\nΑλλαγές που φέρνουν τα πάνω κάτω στο σημερινό σύστημα, προκαλούν ποικίλες συζητήσεις και θα μπουν για τα καλά στο μικροσκόπιο των πολιτικών κομμάτων...\nΤο σχέδιο του νέου εκλογικού νόμου έχει εκπονηθεί από το υπουργείο Εσωτερικών σε συνεργασία με το επιτελείο του Μαξίμου. Σύμφωνα με πληροφορίες, σημαντική συμβολή στην κατάρτισή του είχαν ο υπουργός Επικρατείας Νίκος Παππάς και ο πρόεδρος της Βουλής Νίκος Βούτσης.\nΤο νομοσχέδιο θα τεθεί σε διαβούλευση και θα κατατεθεί στη Βουλή πριν από τα θερινά τμήματά της.\nΜε το νέο νόμο, το εκλογικό σύστημα γίνεται αναλογικότερο και περισσότερο αντιπροσωπευτικό-δημοκρατικό. Ταυτόχρονα, όμως, δυσκολεύει άρδην η επίτευξη κοινοβουλευτικής αυτοδυναμίας, γεγονός που οδηγεί αναπόφευκτα σε κυβερνήσεις συνεργασίας και δη ευρείας συνεργασίας...\nΠέραν της απλής αναλογικής και της μείωσης του bonus εδρών, από 50 σε 30, οι μεγάλες αλλαγές που περιλαμβάνει αφορούν στο δικαίωμα ψήφου από την ηλικία των 17 ετών, που είναι μια έκπληξη ηχηρή και θα προκαλέσει έντονες συζητήσεις, στην κατάτμηση των μεγάλων εκλογικών περιφερειών σε μικρότερες, στην καθιέρωση ανώτατου ορίου συνολικής κοινοβουλευτικής θητείας και στην ανάδειξη βουλευτών με μεικτό σύστημα σταυρού προτίμησης και λίστας.\nΣτο Μέγαρο Μαξίμου εκτιμούν ότι οι προωθούμενες αλλαγές είναι δίκαιες πολιτικά και θα υποστηριχθούν από πολλά κόμματα της αντιπολίτευσης, αλλά όχι από τη Νέα Δημοκρατία, η οποία διαχρονικά τάσσεται κατά της απλής αναλογικής και προτιμά εκλογικά συστήματα που δίνουν κοινοβουλευτική αυτοδυναμία στο πρώτο κόμμα.\nΑς δούμε όμως αναλυτικά το προφίλ του νέου εκλογικού νόμου που ετοιμάζει η κυβέρνηση, μέσα από διαρροές και δημοσιεύματα.\nΌπως αναφέρεται σε σχετικό δημοσίευμα του "Βήματος", το σχέδιο νόμου που θα αποτελέσει αντικείμενο δημόσιας διαβούλευσης προβλέπει:\n- Κατανομή 270 βουλευτών με απλή αναλογική.\n- Μπόνους 30 εδρών για το πρώτο κόμμα (αντί 50 που είναι τώρα).\n- Εάν την πρώτη θέση καταλαμβάνει συνασπισμός κομμάτων, παίρνει το bonus εδρών εφόσον έχει συγκεντρώσει τουλάχιστον 40%.\n- Σπάσιμο των μεγάλων εκλογικών περιφερειών σε μικρότερες, που θα εκλέγουν μέχρι δέκα βουλευτές. Ειδικά η Β' Αθηνών, η μεγαλύτερη εκλογική περιφέρεια της χώρας, σπάει σε τέσσερις.\n- Διατηρείται το πλαφόν του 3% για είσοδο κόμματος στη Βουλή.\n- Καθιερώνεται μεικτό σύστημα ανάδειξης βουλευτών με σταυρό στο νομό και με λίστα στην Περιφέρεια.\n- Επιτρέπεται η προγραμματική προεκλογική συνεργασία των κομμάτων, κάτι που ο ισχύων εκλογικός νόμος δεν προέβλεπε.\n- Καθιέρωση κοινωνικού ελέγχου των υποψήφιων βουλευτών.\n- Καθιερώνεται πλαφόν 12ετούς θητείας για τους βουλευτές. Αυτό σημαίνει ότι δε θα μπορούν να είναι "αιωνίως" στο Κοινοβούλιο, αλλά μόνο για τρεις τετραετίες.\n- Η επιλογή υποψήφιων βουλευτών θα γίνεται με προκριματικές εκλογές κατά νομό.\nΣτο "μικροσκόπιο" οι αλλαγές\nΌπως φαίνεται με μια πρώτη ανάγνωση, μιλάμε για ένα "τσουνάμι" αλλαγών στο εκλογικό σύστημα της χώρας. Η εφαρμογή του νέου εκλογικού νόμου που προωθεί η κυβέρνηση θα αποτελέσει καταλύτη εξελίξεων, έντονων διεργασιών και μεγάλων αλλαγών στον πολιτικό-κομματικό χάρτη της χώρας.\nΤα κόμματα της αντιπολίτευσης καλούνται πλέον να ζυγίσουν το νέο εκλογικό νόμο, για τον οποίο η κυβέρνηση διατείνεται πως έρχεται να διορθώσει στρεβλότητες-παθογένειες, και να επιτρέψει την καλύτερη, πιο σωστή λειτουργία της δημοκρατίας στη χώρα...


Date: Σάββατο, 3 Νοέμβριος 2018\nΚάθε Παρασκευή & Σάββατο του Νοεμβρίου (εκτός 17/11) και Σάββατο 1η Δεκεμβρίου.\nΟ Αλκίνοος Ιωαννίδης, μετά από μία καλοκαιρινή περιοδεία σε Ελλάδα και Κύπρο θα συνεχίσει φέτος τον χειμώνα με ένα σόλο πρόγραμμα, ξεκινώντας το Νοέμβριο απο τον ιστορικό χώρο του ΚΥΤΤΑΡΟΥ . Μόνος επί σκηνής, παίζει και τραγουδάει τα τραγούδια του στην απλούστερη μορφή τους, μεταφέρνοντάς μας στη στιγμή της δημιουργίας τους. Ακολουθώντας μια παράδοση αιώνων, αυτή των τροβαδούρων, ταξιδεύει από πόλη σε πόλη, φέρνοντας αισθήσεις, αισθήματα, σκέψεις, εμπειρίες, όνειρα και πραγματικότητες που αφορούν όλους μας.\nΠΟΡΤΕΣ: 21.00 - ΕΝΑΡΞΗ: 22.00 - ΕΙΣΙΤΗΡΙΟ: 10€\nΣάββατο, 1 Δεκέμβριος 2018\nΠαρασκευή, 9 Νοέμβριος 2018\nΣάββατο, 3 Νοέμβριος 2018\nΟ ηθοποιός Austin Butler επιλέχθηκε τελικά να υποδυθεί τον Elvis Presley στην πολυαναμενόμενη ταινία του Baz Luhrmann, με θέμα τη…\nΟ Austin Butler στο ρόλο του Elvis Presl…


Αγόρι ζει Φοβισμένο αφού Γεννήθηκε με «Σπάνια Πάθηση». H ζωή του όμως άλλαξε χάρις σε αυτόν τον σκύλο με τα 3 πόδια - Unban\nHomeΖώαΑγόρι ζει Φοβισμένο αφού Γεννήθηκε με «Σπάνια Πάθηση». H ζωή του όμως άλλαξε χάρις σε αυτόν τον σκύλο με τα 3 πόδια\n12 Απριλίου 2018 cpleader Ζώα Δεν επιτρέπεται σχολιασμός στο Αγόρι ζει Φοβισμένο αφού Γεννήθηκε με «Σπάνια Πάθηση». H ζωή του όμως άλλαξε χάρις σε αυτόν τον σκύλο με τα 3 πόδια\n«Είμαι ο Owen και είμαι επτά χρονών και ο Haatchi είναι ο καλύτερος φίλος μου.» Είναι μια ιστορία ενός αγοριού και του σκύλου του, αλλά είναι λίγο περισσότερο από αυτό. Αυτή είναι η ιστορία δύο ψυχών που βρήκαν ο ένας τον άλλο σε μια στιγμή ανάγκης. Ο Owen πάσχει από μια πάθηση των μυών που ονομάζεται Σύνδρομο Schwartz Jampel που τον αφήνει συνεχώς τεταμένο και με κράμπες.\nΥπάρχουν μόνο εκατό περιπτώσεις σε όλο τον κόσμο. Στο βίντεο, όμως, είναι προφανές ότι ο Owen ενδιαφέρεται μόνο να πει την ιστορία για το πώς ο Haatchi έγινε ο καλύτερος φίλος του.\nΟ Haatchi βρέθηκε δεμένος πάνω σε σιδηροδρομικές γραμμές, αφού χτυπήθηκε από ένα τρένο και διασώθηκε από την RSPCA. Είχε εγκαταλειφθεί, και έπρεπε να ακρωτηριαστεί το ένα του πόδι. Όταν η μητριά του Owen η Colleen είδε τον Haatchi για πρώτη φορά, είδε πίσω από όλες τις ατέλειες του.\n«Ποτέ δεν είχα νιώσει έτσι για ένα σκυλί και ήξερα ότι έπρεπε να τον πάρω σπίτι».\nΔείτε το βίντεο και ανακαλύψτε την αγάπη τους:


Δημοσίευση: 08-04-2011 - Τεύχος: Τεύχος 60 (Απρίλιος 2011)\n“Η Ήπειρος στήριξε για πολλά χρόνια την οικονομική της ζωή στον πρωτογενή τομέα. Μετά από μια μεγάλη περίοδο απαξίωσης της γεωργίας, κατά την οποία αποσαρθρώθηκαν οι δομέςτης και τα εκατομμύρια των ευρωπαϊκών ενισχύσεων εξανεμίστηκαν σε καταναλωτικές ανάγκες αντί να επενδυθούν, τα δεδομένααλλάζουν ραγδαία”\nΚύριε Περιφερειάρχα, ποιά είναι η θέση σας για την επικείμενη πώληση –όπως γράφεται- της γαλακτοβιομηχανίας ΔΩΔΩΝΗ;\nΣτη δύσκολη οικονομική συγκυρία που διέρχεται η χώρα μας τα τελευταία χρόνια, η Αγροτική Τράπεζα ήταν μια ασφαλής «ομπρέλα» για τη γαλακτοβιομηχανία «ΔΩΔΩΝΗ». Σήμερα, με ένα τόσο ασταθές οικονομικό και επιχειρηματικό περιβάλλον, αυτό πιστεύουμε ότι ισχύει πολύ περισσότερο και επομένως το καλύτερο είναι να παραμείνει ως έχει το ιδιοκτησιακό καθεστώς της γαλακτοβιομηχανίας.\nΗ νέα χάραξη του αγωγού φυσικού αερίου στην Θεσπρωτία επιλύει το περιβαλλοντικό πρόβλημα από την εγκατάσταση του σταθμού συμπίεσης στην περιοχή;\nΗ κατασκευή του αγωγού φυσικού αερίου, συμφωνούμε όλοι ότι είναι έργο εθνικής σημασίας. Για την Ήπειρο είναι ίσως και έργο «ύπαρξης». Πρέπει λοιπόν να βοηθήσουμε όλοι ώστε το έργο να προχωρήσει και να μη χαθεί η μεγάλη ευκαιρία ανάπτυξης που μας δίνεται. Το Φυσικό Αέριο, είναι από μόνο του περιβαλλοντικό έργο και από κακούς χειρισμούς που έγιναν στο παρελθόν σήμερα φτάσαμε σε ακραίες καταστάσεις. Το πρόβλημα με την Πέρδικα, έρχεται από το παρελθόν. Οι διαδικασίες έχουν ουσιαστικά ολοκληρωθεί εδώ και αρκετούς μήνες και είναι θετικό ότι η ΔΕΠΑ δέχτηκε να εξετάσει τη μετατόπιση της χωροθέτησης του σταθμού συμπίεσης στη θέση «Φλωροβούνι», η οποία σαφώς είναι καλύτερη από την προηγούμενη. Αν όλοι αντιμετωπίσουμε το ζήτημα νηφάλια, θα βρεθεί λύση.\nΟ αντιπεριφερειάρχης Πρέβεζας και υπεύθυνος για θέματα τουρισμού κ. Στράτος Ιωάννου, ανέφερε ότι μέχρι σήμερα υπήρχαν μόνο τακτικές και όχι στρατηγική για την ανάπτυξη του τουρισμού στην Ήπειρο. Ποιά είναι η δική σας στρατηγική;\nΑπό την αρχή έχουμε θέσει ως στόχο την ενιαία τουριστική ανάπτυξη της Ηπείρου. Το συνδυασμό του θαλάσσιου με τον ορεινό τουρισμό και αυτών με τους κατά τόπους παραγωγικούς κλάδους και τα τοπικά προϊόντα. Για να επιτευχθεί αυτό χρειάζονται έργα υποδομής, σωστή προβολή, ποιότητα υπηρεσιών, συνεργασία με τους κατά τόπους φορείς και επαγγελματίες.. Σ΄ αυτές τις κατευθύνσεις κινείται η στρατηγική μας. Όπως γνωρίζετε έχουν γίνει κατά περιφερειακή ενότητα, με μεγάλη επιτυχία, συσκέψεις με την συμμετοχή φορέων και επαγγελματιών του τουρισμού, οι απόψεις των οποίων θα ληφθούν σοβαρά υπόψη στη διαμόρφωση της τουριστικής, αναπτυξιακής μας, πρότασης.\nΕίστε ικανοποιημένος από την στάση της κυβέρνησης και του Υπουργείου Πολιτισμού και Τουρισμού στο θέμα της πολιτικής της για τον τουρισμό;\nΥπάρχουν πολλά «κενά» στην πολιτική που ασκείται για τον πολιτισμό και τον τουρισμό. Υπάρχει περισσότερη γραφειοκρατία και συγκεντρωτισμός από ότι θα δικαιολογούσε κανείς και πολύ λιγότερα κονδύλια από αυτά που απαιτούνται για την ολοκλήρωση σημαντικών έργων, που αποτελούν αναφορά για την Ήπειρο. Η κατάσταση, όσον αφορά τα κονδύλια, χειροτερεύει τους τελευταίους μήνες και αυτό είναι κάτι που μας προβληματίζει ιδιαίτερα. Από το Κέντρο είναι γεγονός ότι δεν μπορούμε να περιμένουμε ουσιαστική βοήθεια. Άρα πρέπει να δούμε τι μπορούμε να κάνουμε εξ ιδίων και χωρίς χρήματα, εκτός βέβαια εκείνων των δράσεων που μπορούν να ενταχθούν στο ΕΣΠΑ, το οποίο με την ευκαιρία που μου δίνετε, πρέπει να επισημάνω ότι εξαντλείται με ταχύτατους ρυθμούς και μάλιστα εν αγνοία των Αιρετών Περιφερειών.\nΣε ποιούς τομείς πιστεύετε ότι η Ήπειρος έχει συγκριτικό πλεονέκτημα και άρα πρέπει να επικεντρώσετε την προσπάθειά σας;\nΗ Ήπειρος στήριξε για πολλά χρόνια την οικονομική της ζωή στον πρωτογενή τομέα. Μετά από μια μεγάλη χρονική περίοδο απαξίωσης της γεωργίας, κατά την οποία αποσαρθρώθηκαν οι δομές της και τα εκατομμύρια των ευρωπαϊκών ενισχύσεων εξανεμίστηκαν σε καταναλωτικές ανάγκες αντί να επενδυθούν, τα δεδομένα αλλάζουν ραγδαία. Η γεωργία αποτελεί τον κλάδο εκείνο με τις μεγαλύτερες προοπτικές ανάπτυξης και δημιουργίας θέσεων εργασίας. Όπως έχω όμως κατ΄ επανάληψη τονίσει, χρειάζεται να γίνουν σοβαρές παρεμβάσεις στις υποδομές, οι οποίες πρέπει να εκσυγχρονιστούν. Πρόκειται για ένα πρόβλημα που είναι ιδιαίτερα έντονο – και το ζείτε – εδώ στην Άρτα. Έχω θέσει όλα αυτά τα ζητήματα, εδώ και δύο μήνες στον Υπουργό Αγροτικής Ανάπτυξης κ. Κ. Σκανδαλίδη, ο οποίος είχε επιφυλαχθεί να απαντήσει σε συνεδρίαση του Περιφερειακού Συμβουλίου που θα γινόταν στην Άρτα. Είμαστε σε αναμονή για το πότε τελικά θα μας επισκεφτεί ώστε να ορίσουμε και την ημερομηνία σύγκλησης του Περιφερειακού Συμβουλίου. Ο έτερος κλάδος που μεγάλες προοπτικές ανάπτυξης είναι ο τριτογενής. Δημιουργούνται συνεχώς νέες μονάδες και πιστεύω ότι με την ολοκλήρωση των μεγάλων έργων υποδομής και προσπέλασης, θα γνωρίσει ακόμη μεγαλύτερη άνθηση. Αυτός είναι και ένας από τους δύο λόγους – ο άλλος είναι της ασφάλειας – που δεν μπορεί να υπάρξουν και να δικαιολογηθούν άλλες καθυστερήσεις στην κατασκευή της Ιόνιας Οδού και των άλλων μεγάλων έργων που αφορούν την Ήπειρο.\nΠολλά γράφονται για τη λεγόμενη πράσινη ανάπτυξη. Έχετε σχέδιο προς αυτήν την κατεύθυνση για τη δική σας περιοχή;\nΗ ανάπτυξη δεν έχει χρώμα. Αντίθετα πρέπει - και για μας είναι- απαράβατος όρος, ότι κάθε αναπτυξιακή πρωτοβουλία πρέπει να έχει ως αφετηρία την προστασία και το σεβασμό του περιβάλλοντος. Αυτή την πολιτική ακολουθούμε πιστά. Θα μπορούσα να αναφέρω πολλά παραδείγματα έργων και δράσεων που είναι απόλυτα συμβατά με το περιβάλλον, εκτός φυσικά της γεωργίας και της κτηνοτροφίας. Χαρακτηριστικά να αναφέρω τα μικρά υδροηλεκτρικά έργα, τα αιολικά πάρκα και γενικά οι ανανεώσιμες πηγές ενέργειες τις οποίες η Περιφέρεια θα προωθήσει στο μέτρο που της επιτρέπεται , καθώς δημιουργούν θέσεις εργασίας και συνεισφέρουν στις τοπικές οικονομίες.\nΠοιές από τις δράσεις κατά την θητεία σας στη Νομαρχία Ιωαννίνων θεωρείτε ότι ήταν επιτυχημένες και θα πρέπει να συνεχιστούν και να επεκταθούν και στη νέα αιρετή περιφέρεια;\nΟι εσωτερικές αλλά και διαπεριφερειακές οδικές συνδέσεις, η προστασία και η ανάδειξη τα πολιτιστικών μνημείων, είναι παρεμβάσεις που είχαν θετικά αποτελέσματα και δημιούργησαν προοπτικές στήριξης και ανάπτυξης ολόκληρων περιοχών. Επίσης σημαντικές ήταν οι πρωτοβουλίες για την προστασία του περιβάλλοντος. Η δημιουργία υποδομών, που στοχεύουν στην ισόρροπη ανάπτυξη, αφορούν πλέον όλη την Ήπειρο.\nΛαθρομετανάστες στην Ήπειρο: τι πολιτική ακολουθείτε;\nΗ Ήπειρος εδώ και χρόνια δέχεται μεγάλο όγκο λαθρομεταναστών και αυτό έχει «εξαντλήσει» τις δυνατότητες των μηχανισμών και τις αντοχές των πολιτών. Το πρόβλημα δεν αφορά πλέον μόνο την Ηγουμενίτσα και τη Θεσπρωτία, που βιώνουν τις τεράστιες συνέπειες της ανεξέλεγκτης εισόδου των αφρικανοασιατών. Αρχίζει και γίνεται αισθητό και σε άλλες περιοχές της Ηπείρου, στις οποίες εντοπίζονται μετανάστες. Υπάρχει σοβαρό ανθρωπιστικό πρόβλημα, υπάρχει όμως και έντονο πρόβλημα στις τοπικές κοινωνίες. Αντιλαμβανόμαστε ότι οι άνθρωποι αυτοί, βρίσκονται σε άθλια κατάσταση και αναζητούν μια καλύτερη ζωή. Όμως το πρόβλημα τους δεν μπορεί να το σηκώσει μια περιοχή, μια χώρα. Πρέπει λοιπόν να ληφθούν μέτρα άμεσα, ώστε οι μετανάστες να μεταφερθούν σε οργανωμένα κέντρα, μέχρις ότου επιστρέψουν στις πατρίδες τους, ή να τους επιτραπεί να φτάσουν στις χώρες της επιθυμίας τους. Εκείνο που ζητάμε από την Κυβέρνηση είναι να επισπεύσει τις ενέργειες αυτές, τώρα και πριν την έναρξη της τουριστικής περιόδου, γιατί σε διαφορετική περίπτωση θα βρεθούμε αντιμέτωποι με νέα προβλήματα.\nΜνημόνιο: σωτηρία ή υποδούλωση;\nΤο μνημόνιο είναι μια πραγματικότητα. Όπως πραγματικότητα είναι το ότι σημαντικές αποφάσεις για τη χώρα μας λαμβάνονται πλέον από τους δανειστές μας. Ακόμα και αν δεχτούμε ότι μπορούσαμε να το αποφύγουμε η πραγματικότητα δεν αλλάζει. Εκείνο που πρέπει να δούμε τώρα, είναι η αλλαγή των όρων του και βέβαια η εξεύρεση τρόπων, ώστε να ενισχυθεί η ανάπτυξη.\nΤελικά λεφτά υπάρχουν λεφτά για την Περιφέρεια;\nΣαφώς και όχι. Τα όσα λέγονταν κατά την ψήφιση του «Καλλικράτη» στην πράξη αποδεικνύονται ανέφικτα και όχι μόνο, καθώς μειώνονται σταθερά και οι πόροι που διατίθενται στις περιφέρειες, ενώ με το «σταγονόμετρο» εγκρίνονται πιστώσεις ακόμη και για έργα που είναι ενταγμένα είτε στο ΕΣΠΑ, είτε σε Εθνικά προγράμματα.


Δημοσιεύθηκε : Κυριακή, 03 Φεβρουαρίου 2019 19:18\nΔεν το… κουνάει από την πρώτη θέση ο Χάλης, ο οποίος επιβλήθηκε με 6-1 των Ροδωπού, στο Κολυμπάρι, στο πλαίσιο της 17ης αγωνιστικής της Β’ Κατηγορίας.\nΤο ματς ήταν εξαιρετικό από το ξεκίνημά του. Ο Ξηρουχάκης στο 12’ έδωσε το προβάδισμα στην ομάδα του, με τον Μεγαλακάκη, στο 15’ και στο 18’, να δίνει αέρα τριών τερμάτων στον Χάλη, ο οποίος έδειχνε να "καθαρίζει" το παιχνίδι.\nΟι γηπεδούχοι απάντησαν με τον Μοσχανάκη, στο 40’ με κεφαλιά ύστερα από κόρνερ του Πάτα να κάνει το 1-3, διαμορφώνοντας το σκορ του α’ μέρους.\nΜε το ξεκίνημα του δεύτερου 45λεπτου, πιο συγκεκριμένα, στο 48’, ο Χαμζάι έστειλε την μπάλα στα δίχτυα, κάνοντας το 1-4, με τον Κωστόπουλο τέσσερα λεπτά αργότερα να γράφει το 1-5. Το τελικό 6-1 υπέρ του Χάλη διαμόρφωσε ο Ν. Μαυρεδάκης, στο 65’, ο οποίος συνδύασε το ντεμπούτο του με γκολ και εντυπωσιακή νίκη.\nΒοηθοί: Μαραγκάκης-Γ. Πέτσας\nΡοδωπού (Γιάννης Κελαϊδής): Σαραντολάκης, Β. Ντουσάκης, Παπαδάκης, Μπραουδάκης, Καλογεράκης, Σγουρομάλλης, Πάτα, Βασίλιεβ, Αποστολάκης, Βασιλάκης (70’ Αλκούρτι), Μοσχανάκης.\nΧάλης (Παντελής Μαυρεδάκης): Τραχαλάκης, Ν. Σταφύλοβ, Β. Σταφύλοβ, Βασιλείου, Κουφάκης, Κωστόπουλος (75’ Ντ. Ιορδάνοβ), Χαμζάι, Μαυριγιαννάκης (70’ Μαρκοδούνας), Μαναρώλης (50’ Ν. Μαυρεδάκης), Μεγαλακάκης (50’ Βελής), Ξηρουχάκης.


Αρχική ΑΠΟΨΕΙΣ Ο Μάιος φέρνει την άνοιξη!\nγράφει η Θάλεια Χούντα – δημοσιογράφος\nΗ Κυβέρνηση του ΣΥΡΙΖΑ, αφού ολοκλήρωσε μία τετραετία αναίμακτη από πλευράς πλειοψηφίας –χάρη στον Π. Καμμένον για να μην ξεχνάμε– θα έρθει για πρώτη φορά αντιμέτωπη με την λαϊκή εντολή και θα δρέψει τους καρπούς όλων όσων υποσχέθηκε και, αντιστοίχως, όλων όσων έπραξε. Η οποιαδήποτε δε σύγκριση, έστω και πρόχειρη, των προεκλογικών και των κυβερνητικών ενεργειών θα καταδείξει την χαώδη διαφορά, που υπάρχει μεταξύ τους, γεγονός που αποδεικνύει περίτρανα την κοροϊδία και εμπαιγμό του κόσμου.\nΠροηγούμενο άρθρο“Μαμάδες στο δρόμο” – Δράση για το Χαϊδάρι\nΕπόμενο άρθροΔήμος Χαϊδαρίου: “Φροντίζουμε αυτούς που μας φροντίζουν”


Μίλα καθαρά, άνθρωπέ μου, κι άσε τις διευκρινίσεις… - Newpost.gr\nΜίλα καθαρά, άνθρωπέ μου, κι άσε τις διευκρινίσεις…\nΈχουν κάτι στο μυαλό τους , το ξεφουρνίζουν και μετά το παίρνουν πίσω.\nΔημοσίευση 28 Σεπτεμβρίου 2016, 16:00 / Ανανεώθηκε 28 Σεπτεμβρίου 2016, 17:32\nΈχουν κάτι στο μυαλό τους, το ξεφουρνίζουν και μετά το παίρνουν πίσω. Χθες η Φωτίου για τους δημοσίους υπαλλήλους, προχθές ο Κούλογλου για τις τηλεοπτικές άδειες, νωρίτερα ο Λεβέντης για τις δημοσκοπήσεις και πάει λέγοντας. Πλήθος οι διευκρινιστικές δηλώσεις, συνθέτουν –και αποκαλύπτουν- ένα μωσαϊκό επιπολαιότητος και μικροπολιτικής πονηριάς.\nΕπιπόλαιο και ανεύθυνο είναι να μιλάς χωρίς στοιχεία ή με μισόλογα. Διαθέτεις ντοκουμέντα; Δωσ’ τα στη δημοσιότητα. Και ετοιμάσου να αντιμετωπίσεις πειστικά τον αντίλογο. Αν όχι, κρείττον σιγάν του λαλείν. Αντ΄ αυτού επιστρατεύεται προστατευτικά η ολέθρια και προσβλητική οδός των διευκρινιστικών δηλώσεων. Ολέθρια, διότι εκτίθεται ως αναξιόπιστος ή δειλός ο δηλώσας: μόλις βλέπει σφοδρές τις αντιδράσεις ή δηκτικά τα σχόλια, σπεύδει να υπαναχωρήσει. Και είτε εγκαλεί τα ΜΜΕ για στρέβλωση των δηλώσεων ή εκστομίζει το αμίμητο περί παρερμηνείας, λέγοντας «δεν εννοούσα αυτό».\nΑμίμητο και προσβλητικό ταυτόχρονα. Γιατί προσβάλλει ευθέως την αντιληπτική ικανότητα εκείνων που έγιναν κοινωνοί των δηλώσεων. Να, όπως η αναφορά της κυρίας Φωτίου στους υπαλλήλους του υπουργείου της: μίλησε καθαρά για ένα ικανό ποσοστό υπαλλήλων που «δεν κάνουν τίποτε» και για ένα άλλο που την υπονομεύει : «Αν δεν είχα εγώ νομικό σύμβουλο από το πρωί μέχρι το βράδυ, με αυτά που μου φέρνουν να υπογράψω θα ήταν να πάω φυλακή».\nΣυγκεκριμένη καταγγελία. Και ηχηρή. Κι όμως η κυρία Φωτίου στην διευκρινιστική της δήλωση δεν αναφέρει τίποτε απ΄ αυτά. Απεναντίας, μιλάει για «ιδιαίτερα θετική και αποδοτική εμπειρία» από την συνεργασία της με τους υπαλλήλους του υπουργείου! Κάπως έτσι αντέδρασαν και οι Λεβέντης και Κούλογλου. Δια της σκολιάς οδού της ανασκευής.\nΣυχνά, συμβαίνει και κάτι άλλο. Μπροστά στο κομματικό ακροατήριο οι πολιτικοί προσαρμόζουν τον λόγο τους . Ξέρουν τι ενθουσιάζει ή καθησυχάζει τους κομματικούς φίλους και τα στελέχη. Και σκορπάνε αφορολόγητες λέξεις και καταγγελίες. Για φανταστικούς εχθρούς και για μυθικές δυσκολίες. Αλλά μόλις αυτά διαρρεύσουν, σπεύδουν να τα πάρουν πίσω…Τέλος, ορισμένοι πολιτικοί προβαίνουν σε ορισμένες δηλώσεις, έχοντας έτοιμη την διευκρίνιση! Στόχος είναι να τεθεί σε κίνηση κάποια άποψη, ένσταση η καταγγελία τους, και να προκληθεί θόρυβος. Δίνουν το στίγμα, δηλαδή, και μετά…ας είναι καλά το ορυχείο των διευκρινιστικών δηλώσεων.\nΜόνο που δεν αντιλαμβάνονται ότι από το ορυχείο αυτό και από τις στοές της μικροπολιτικής δεν εξορύσσεται παρά σκουριά. Σκέτη σκουριά.\nΘΕΑΝΩ ΦΩΤΙΟΥ ΣΤΕΛΙΟΣ ΚΟΥΛΟΓΛΟΥ ΒΑΣΙΛΗΣ ΛΕΒΕΝΤΗΣ\nΜη λέτε μα@@@ίες, σας παρακαλώ…\nΑνάγκα και θεοί πείθονται…


Beauty Co-Co: Μια βραδιά, ένα όνειρο...\nΑνώνυμος 1 Μαρτίου 2014 - 12:40 μ.μ.\nπραγματικά μας ταξίδεψες τόσο όμορφα... είσαι απίθανη γατούλα !!! από τη χώρα του ποτέ ποτέ η δική σου θαυμάστρια ... wonderland... :)\nBeauty Co-Co the Cat 1 Μαρτίου 2014 - 12:50 μ.μ.\nΤι ωραίο σχόλιο... εχυαριστώ άγνωστη θαυμάστρια μου....\nΚλέλια Αναγνωστάκη 1 Μαρτίου 2014 - 12:54 μ.μ.\nΤι υπέροχο ταξίδι coco μου... με έχεις κάνει να ονειρεύομαι να παω στη Βενετία! Τι τυχερή που είσαι... σε ευχαριστώ πραγματικά για την μαγεία που μου μετέφερες και το όνειρο.\nUnknown 1 Μαρτίου 2014 - 1:28 μ.μ.\nΜάνια μου....πραγματικά μας ταξίδεψες σε μία άλλη διάσταση...σε έναν κόσμο μαγικό και ονειρεμένο....μέσω του κειμένου σου μας προσέδεσες την γοητεία του Καρναβαλιού σε μια άλλη εποχή...πιο ποιητική...πιο ουσιαστική.....σε γλυκοφιλώ....σου στέλνω τις ευχές μου για έναν όμορφο καλό μήνα....Λυδία..:*\nBeauty Co-Co the Cat 1 Μαρτίου 2014 - 2:13 μ.μ.\nΛυδια μου πόσο χαίρομαι με το μήνυμα σου....ήταν πραγματικα ένα υπέροχο ταξίδι σαν όνειρο... Πολλα φιλια κ καλο μήνα!!!\nΦωτεινήΒ 1 Μαρτίου 2014 - 2:54 μ.μ.\nΠραγματικά μας ταξίδεψες. Ένιωσα οτι ήμουν εκεί.Μακάρι κάποτε να πάω και εγώ.Σε φιλώ.\nBeauty Co-Co 2 Μαρτίου 2014 - 2:48 π.μ.\nΦωτεινη μου στο εύχομαι ολόψυχα....\nΕΛΙΣΑΒΕΤ ΠΑΠΑΔΟΠΟΥΛΟΥ 1 Μαρτίου 2014 - 3:13 μ.μ.\nΠΟΣΟ ΣΕ ΚΑΤΑΛΑΒΑΙΝΩ!!!!ΤΟ ΕΧΩ ΖΗΣΕΙ ΚΙ ΕΓΩ ΠΡΙΝ ΠΟΛΛΑ ΠΟΛΛΑ ΧΡΟΝΙΑ ΤΟ ΜΑΓΙΚΟ ΚΑΡΝΑΒΑΛΙ ΤΗΣ ΒΕΝΕΤΙΑΣ!!ΜΙΑ ΑΝΕΠΑΝΑΛΗΠΤΗ ΕΜΠΕΙΡΙΑ ΣΤΗ ΖΩΗ ΜΟΥ!\nBeauty Co-Co 2 Μαρτίου 2014 - 2:50 π.μ.\nΠόσο χαίρομαι Ελισαβετ μου που έχουμε αυτη την υπεροχη εμπειρία... Κ σε αλλα εύχομαι!!!\nKatrin Anastasiadou 2 Μαρτίου 2014 - 4:42 π.μ.\nΕκπληκτική εμπειρία πραγματικά...!!!...Ταξίδι μοναδικό και από ότι εισπράττω αλησμόνητο....!!!...Μάνια μου σε ευχαριστούμε πολύ που το μοιράστηκες μαζί μας....Εύχομαι σε όλους Καλή Σαρακοστή.....!!!\nIphigenia 2 Μαρτίου 2014 - 9:54 π.μ.\nΑγαπητή Coco σε ευχαριστούμε που μοιράστηκες μια τόσο υπέροχη ταξιδιωτική εμπειρία μαζί μας. Εύχομαι να ζήσω κάτι τόσο παραμυθένιο και εγώ γιατί λατρεύω την Βενετία και το καρναβάλι της το οποίο θεωρώ και το πιό ξεχωριστό από άποψη γούστου και ιδιατερότητας :-)\nBeauty Co-Co the Cat 2 Μαρτίου 2014 - 2:02 μ.μ.\nΙφιγενεια αγαπημένη στο εύχομαι ολόψυχα! Ειναι υπεροχη εμπειρία... Πολλα φιλια